
 讻讗谉 讘讙讝讬诇讛 拽讬讬诪转. 转讬诪讛 专讜注讬诐 诪讗讬 讙讝诇讛 拽讬讬诪转 讗讬讻讗 讜讬''诇 讚讗讬讬专讬 讘专讜注讛 讘讛诪讛 砖诇 讗讞专讬诐 讜讙谞讘 诪讛谉 讙讬讝讛 讜讞诇讘 讜诇讗讜 诪砖讜诐 讚讞砖讜讚 诇讛专注讜转 讘砖讚讜转 砖诇 讗讞专讬诐 讚讻讬讜谉 砖讗讬谉 讛讘讛诪讛 砖诇讜 讗讬谉 讗讚诐 讞讜讟讗 讜诇讗 诇讜 讻讚讗诪专 讘驻专拽 拽诪讗 讚讘讘讗 诪爪讬注讗 (讚祝 讛:): 诪砖诇诐 讚诪讬 驻专讛 讛注讜诪讚转 诇讬诇讚. 讜讻诇 砖讘讞 砖诪砖注转 讙讝诇讛 注讚 砖转诇讚 诇讙讝诇谉: 讞诪砖讛 讙讜讘讬谉 诪谉 讛诪讞讜专专讬诐. 讗注''讙 讚转谞讗 诪谞讬谞讗 转谞讗 讜砖讬讬专 讛谞讱 讚转谞谉 讘讛谞讬讝拽讬谉 (讙讬讟讬谉 讚祝 诪讞: 讜砖诐 谞:) 讗讬谉 诪讜爪讬讗讬谉 诇诪讝讜谉 讛讗砖讛 讜讛讘谞讜转 诪谞讻住讬诐 诪砖讜注讘讚讬诐 诪驻谞讬 转讬拽讜谉 讛注讜诇诐 讜讛转诐 谞诪讬 砖讬讬专 讛诪拽讘诇 注诇讬讜 诇讝讜谉 讘谉 讗砖转讜 讜讘转 讗砖转讜 讜讙讟 讞讜讘 砖讗讬谉 讘讜 讗讞专讬讜转 讜诪讛讻讗 拽砖讛 诇砖诪讜讗诇 讚讗诪专 讘驻''拽 讚讘''诪 (讚祝 讬讙.) 讗讜诪专 讛讬讛 专''诪 砖讟专 讞讜讘 砖讗讬谉 讘讜 讗讞专讬讜转 谞讻住讬诐 讗讬谉 讙讜讘讛 诇讗 诪谞讻住讬诐 诪砖讜注讘讚讬诐 讜诇讗 诪讘谞讬 讞讜专讬谉 讜讛讻讗 诪砖诪注 讚讙讘讬 诪讘谞讬 讞讜专讬谉 讜诪讬讛讜 讘诇讗讜 讛讻讬 讗讬转讜转讘 砖诪讜讗诇 讛转诐 诪讘专讬讬转讗 讗讞专讬转讬 讜讬砖 诇讚讞讜转 讚砖诪讜讗诇 讛讜讛 诪驻专砖 砖讗讬谉 讘讜 讗讞专讬讜转 讛讬讬谞讜 砖诪驻讜专砖 砖诇讗 拽讘诇 注诇讬讜 讗讞专讬讜转 讜讛讗 讚诪讜拽讬 诇讛 讛讻讗 讻专''诪 诪砖讜诐 讚诇讻讗讜专讛 讻讜讜转讬讛 讗转讬讗: 诪讗谉 砖诪注转 诇讬讛 讚讗诪专 讗讞专讬讜转 诇讗讜 讟注讜转 住讜驻专 讻讜'. 讜讗''转 讘诇讗讜 讛讗讬 讟注诪讗 讛''诪 诇诪驻专讱 诪讗谉 砖诪注转 诇讬讛 讚拽谞讬住 专''诪 讜砖''诪 讚讘砖讜讙讙 拽谞讬住 讜讗讝 诇讗 讛讜讛 爪专讬讱 诇讗转讜讬讬 讘专讬讬转讗 讗诇讗 诪转谞讬' 讚讛谞讬讝拽讬谉 (讙讬讟讬谉 讚祝 诪讞: 讜砖诐) 讚讗讬谉 诪讜爪讬讗讬谉 诇讗讻讬诇转 驻讬专讜转 讜讬''诇 讚诪讻讞 讝讛 诇讗 讛''诪 诇讗讜讻讜讞讬 讚讗转讬讗 讻专''诪 讚讛讗 专讘讬 讬讛讜讚讛 谞诪讬 诪爪讬谞谉 诇诪讬诪专 讚拽谞讬住 诇专讘 讝讘讬讚 讚讗诪专 讚诇专讘讬 讬讛讜讚讛 砖讘讞 砖注诇 讙讘讬 讛讙讝讬诇讛 讛讜讬 讚谞讙讝诇 讗注''讙 讚谞砖转谞讬转 注''讬 讻讙讜谉 谞讟注谞讛 讗讜 谞转注讘专讛 讗爪诇 讙讝诇谉 讜讛讗讬 砖讘讞 砖讛砖讘讬讞 讛诇讜拽讞 讛讬讬谞讜 谞诪讬 砖讘讞 砖注诇 讙讘讬 讛讙讝诇讛 讜讬拽谞讜住 讘讜 专' 讬讛讜讚讛 讻诪讜 讘讛讛讬讗 讚诇拽诪谉 (注''讘) 诇专讘 讝讘讬讚 讜讗注''讙 讚讻讬 谞讜拽讬 诇讛 谞诪讬 讻专讘讬 讬讛讜讚讛 讗讻转讬 诪爪讬 诇讗讜讻讜讞讬 讚讛砖转讗 专' 讬讛讜讚讛 讚诇讗 拽谞讬住 诇讬讛 讻讜诇讬 讛讗讬 拽谞讬住 讘砖讘讞 讝讛 砖注''讙 拽专拽注 专''诪 讚拽谞讬住 讟驻讬 诇讗 讻''砖 诪讻诇 诪拽讜诐 讟驻讬 谞讬讞讗 诇讬讛 诇讗讜讻讜讞讬 诪专' 诪讗讬专 讙讜驻讬讛 专''讬: 讚讗转讗 讘注诇 讗专注讗 讜砖拽讬诇 讗专注讗 讜砖讘讞讗 砖''诪 讘砖讜讙讙 谞诪讬 拽谞讬住. 讛''诪 诇砖谞讜讬讬 讚讘砖讘讞 讛讬转专 注诇 讛讬爪讬讗讛 诪讬讬专讬 讚讛讛讜讗 诇讗 讛讜讛 拽谞住 讚讻讬讜谉 讚拽专拽注 讗讬谉 谞讙讝诇转 讘专砖讜转讬讛 讚诪专讬讛 讗砖讘讞讬讛 讜诇讗 讚诪讬 诇诪讟诇讟诇讬 讜讗驻讬诇讜 诇砖诪讜讗诇 讚讗诪专 讘驻''拽 讚讘''诪 (讚祝 讬讚: 讜砖诐) 讚诇讜拽讞 诪讙讝诇谉 诇讬转 诇讬讛 砖讘讞讗 讗讬讻讗 诇讗讜拽诪讬 讻讙讜谉 砖拽谞讜 诪讬讚讜 讻讚讗诪专 讛转诐 讗诇讗 讚讘诇讗讜 讛讻讬 诪砖谞讬 砖驻讬专 讗讘诇 诇讬讻讗 诇诪讬诪专 讚住转诐 砖讘讞 诪砖诪注 讛讻诇 讘讬谉 讻谞讙讚 讛讬爪讬讗讛 讘讬谉 诪讛 砖讬转专 注诇 讛讬爪讬讗讛 讚讛讗 讛转诐 讙讘讬 驻诇讜讙转讗 讚专讘 讜砖诪讜讗诇 讘诪讜讻专 砖讚讛 诇讞讘讬专讜 讜谞诪爪讗转 砖讗讬谞讛 砖诇讜 讚驻诇讬讙讬 讗诐 讬砖 诇讜 砖讘讞 讗诐 诇讗讜 讛讬讬谞讜 注''讻 讘砖讘讞 讛讬转专 注诇 讛讬爪讬讗讛 讚讬爪讬讗讛 诇诪讛 诇讗 讬讟讜诇 诪谉 讛谞讙讝诇 诪讬 讙专注 诪讬讜专讚 讘砖讚讛 讞讘讬专讜 砖诇讗 讘专砖讜转 讜注讜讚 讚注讚讬驻讗 诪讬谞讬讛 诪砖谞讬谞谉 讘驻' 诪讬 砖诪转 (讘''讘 讚祝 拽谞讝:) 诪讗讬 砖讘讞 讞爪讬 砖讘讞 讜诪讬讛讜 讛诪拽砖讛 讜讚讗讬 住''讚 讚讟专讬祝 讻诇 讛砖讘讞 讗祝 砖讻谞讙讚 讛讬爪讬讗讛 讜诇驻讬 住讘专转讜 讛讗 讚转谞讬讗 讘驻''拽 讚讘''诪 (讚祝 讟讜.) 讗诐 讛砖讘讞 讬讜转专 注诇 讛讬爪讬讗讛 谞讜讟诇 讛砖讘讞 诪讘注诇 讛拽专拽注 讜讛讬爪讬讗讛 诪讘''讞 讜讗讜拽诪讬谞谉 讘讙讜讝诇 讜谞讙讝诇 诇讗 讗转讬讗 讻专' ' 诪讗讬专 讚诇专''诪 讗驻讬' 讬爪讬讗讛 诪谞讙讝诇 诇讬转 诇讬讛 诪砖讜诐 讚拽谞讬诐 讗''谞 讬砖 诇讞诇拽 讚讛转诐 讗讬讬专讬 讘诇讗 讬讚注 砖讛讬讗 讙讝讜诇讛 讚讘砖讜讙讙 讻讬 讛讗讬 诇讗 拽谞讬诐: 

专砖讘"讗

 讻讗谉 讘讙讝讬诇讛 拽讬讬诪转 讜讻讗谉 讘讙讝讬诇讛 砖讗讬谞讛 拽讬讬诪转. 讜讗诐 转讗诪专 专讜注讬诐 诪讗讬 讙讝讬诇讛 拽讬讬诪转 讗讬讻讗. 讬"诇 讘专讜注讛 讘讛诪转 讗讞专讬诐 讜讙讜谞讘 诪讛谉 讙讬讝讛 讜讞诇讘. 讜诪住转讘专讗 讗驻讬诇讜 讘砖诇讜 讜讘砖讙讝诇 注诪讬专 诇讬转谉 诇驻谞讬 讘讛诪转讜. 讜讛专讗讘"讚 讝"诇 讻转讘 讜讛讗 讚拽讗诪专 讘讙讝讬诇讛 拽讬讬诪转 讗讜 讛讬讗 讗讜 讞诇讜驻讬讛 拽讗诪专 讜讛讬讬谞讜 讛专讜注讬诐 砖讗讬谉 讛讙讝讬诇讛 拽讬讬诪转 讘讬讚讬讛讜 讘注讬谉 讗诇讗 砖讬砖 讘讬讚谉 讞诇讜驻讛.





讻讬讜谉 讚讗讬讻讗 驻住讬讚讗 讚讘讬专讛 砖讜讜讬讛 专讘谞谉 讻讙讝诇讛 砖讗讬谞讛 拽讬讬诪转. 讜诪讬讛讜 讚诪讬诐 诪讬讛讗 诪砖诇诐 讻讬讜谉 砖讛讬讗 拽讬讬诪转 讜砖转讬 转拽谞讜转 讛讬讜 讘讙讝诇讛 砖讗讬谞讛 拽讬讬诪转 讻诇诇 讗驻讬诇讜 讚诪讬诐 讗讬谞讜 诪砖诇诐 讗讘诇 讘砖讙讝诇讛 拽讬讬诪转 诪讞讝讬专 讜讗讬 讗讬讻讗 驻住讬讚讗 讚讘讬专讛 诪砖诇诐 讚诪讬诐 讜讗讬谞讜 诪讞讝讬专 讘注讬谞讛 诪驻谞讬 讛转拽谞讛.





讛讙讜讝诇 讗转 讛专讞诇 讜讙讝讝讛 讜讬诇讚讛 诪砖诇诐 讗转 讙讬讝讜转讬讛 讜讗转 讜诇讚讜转讬讛 讜讻讜'. 讘讙讜讝诇 讗转 讛专讞诇 讜谞讟注谞讛 讗讜 谞转注讘专讛 讗爪诇讜 讛讬讗 诪转谞讬转讗 讚讗讬 讘砖讙讝诇讛 讟注讜谞讛 讜诪注讜讘专转 诇讬讻讗 诪讗谉 讚讗诪专 砖讬讛讗 诇讙讝诇谉 讘讙讬讝讜转 讜讛讜诇讜讚讜转 讚诇讻讜诇讬 注诇诪讗 讻砖注转 讙讝诇讛 诪砖诇诐, 讜转谞谉 讙讝诇 驻专讛 诪注讜讘专转 讜讬诇讚讛 专讞诇 讟注讜谞讛 讜讙讝讝讛 诪砖诇诐 讚诪讬 驻专讛 注讜诪讚转 诇讬诇讚 讜讚诪讬 专讞诇 注讜诪讚转 诇讬讙讝讝 讜讛讗 诪转谞讬转讬谉 讻讜诇讬 注诇诪讗 讛讬讗, 讜砖谞讬谞讜 讘驻专拽 讛诪驻拽讬讚 (讘"诪 诪讙, 讗) 讛砖讜诇讞 讬讚 讘驻拽讚讜谉 讘讬转 砖诪讗讬 讗讜诪专 讬诇拽讛 讘讞住专 讜讘讬转专 讘讬转 讛诇诇 讗讜诪专讬诐 讻砖注转 讛讜爪讗讛 诪讘讬转 讘注诇讬诐 讜讗讜拽讬 驻诇讜讙转讬讬讛讜 讘讛讗讬 驻诇讜讙转讗 讚专讘讬 诪讗讬专 讜专讘讬 讬讛讜讚讛 讘讬转 砖诪讗讬 讻专讘讬 诪讗讬专 讚诪诇拽讬谞谉 诇讬讛 讗驻讬诇讜 讘讬转专 讚讛讬讬谞讜 讙讝诇讜转 讜讜诇讚讜转 砖谞讟注谞讛 讜讙讝讝讛 讜谞转注讘专讛 讜讬诇讚讛 讜讘讬转 讛诇诇 讻专讘讬 讬讛讜讚讛 讚讗诪专 讻砖注转 讛讙讝诇讛 讚讛讬讬谞讜 讞讜讝专转 讘注讬谞讬讛, 讜注讜讚 讚讘住诪讜讱 诪讜拽诪讬谞谉 驻诇讜讙转讗 讚专讘讬 讬讛讜讚讛 讜专讘讬 砖诪注讜谉 讘砖讘讞 砖注诇 讙讘讬 讙讝诇讛 讻诇讜诪专 砖讛砖讘讬讞 讜讬诇讚讛 讘讬讚 讛讙讝诇谉 讜注讚讬讬谉 讛讬讗 注诇 讙讘讛 讜讻讚诪讬讬转讗 注诇讛 住讬驻讗 讚诪转谞讬转讬谉 讚拽转谞讬 驻专讛 讜谞转注讘专讛 讗爪诇讜. 讜讛讜爪专讻转讬 诇讻转讜讘 讻谉 诪驻谞讬 砖专讗讬转讬 讘驻讬专讜砖 专"讞 讝"诇 讞诇讜祝 讝讛, 讜讻谉 讻转讘 讙讝诇 驻专讛 诪注讜讘专转 讜讬诇讚讛 专讞诇 讟注讜谞讛 讜讙讝讝讛 诪砖诇诐 讗讜转讛 讜讗转 讙讬讝讜转讬讛 讜讗转 讜讜诇讚讜转讬讛 讚讘专讬 专讘讬 诪讗讬专 讻讜', 讜砖诪讗 讛讜讗 讻讟注讜转 讬讚讬 住讜驻专 讘讙讬专住讗. 讜讻谉 谞专讗讛 诪诪讛 砖驻讬专砖 讝"诇 砖讻转讘 讘驻讬专讜砖 讛讘专讬讬转讗 讚专讘讬 诪讗讬专 住讘专 诪讞讝讬专 讛讻诇 专讘讬 讬讛讜讚讛 住讘专 讛拽专谉 讘诇讘讚 专讘讬 砖诪注讜谉 住讘专 讛拽专谉 讞讜讝专 讜讛讙讝诇 讜讛讜诇讚讜转 讞讜诇拽讬谉 注讚 讻讗谉. 讜讛讙讬讝讜转 讜讛讜诇讚讜转 砖讛讬讜 注诇 讙讘讛 讘砖注转 讛讜爪讗讛 诪讘讬转 讘注诇讬诐 拽专谉 讛讜讗. 讗诇讗 讗诐 讻谉 讬驻专砖 讛讜讗 讝"诇 砖讗驻讬诇讜 讛讙讬讝讛 砖讛砖讘讬讞讛 讜谞转讙讚诇讛 讜讻谉 讛讜诇讚 砖讛讬讛 拽讟谉 砖诇讗 讛讙讬注 讝诪谉 诇讬讚讛 讜谞讙诪专 讘讬讚 讙讝诇谉 拽专讬 砖谞讜讬 讜讘讛讗 驻诇讬讙讬 讜讛讜讬 诇讬讛 讻讙讝诇 注讙诇 讜谞注砖讛 砖讜专 砖讛 讜谞注砖讛 讗讬诇. 讜讙诐 讝讛 讗讬谞讜 诪讞讜讜专 讘注讬谞讬, 讚诪讚拽转谞讬 讘专讬砖讗 讚诪转谞讬转讬谉 讙讝诇 驻专讛 诪注讜讘专转 讜讬诇讚讛 讗爪诇讜 专讞诇 讟注讜谞讛 讜讙讝讝讛 诪砖诇诐 讚诪讬 驻专讛 讛注讜诪讚转 诇讬诇讚 讜专讞诇 讛注讜诪讚转 诇讙讝讜讝 诪砖诪注 讚讗祝 注诇 驻讬 砖讗讬谉 注讜诪讚转 诇讬诇讚 讘砖注转 讛讙讝诇讛 讜诇讗 注讜诪讚转 诇讙讝讜讝 诪砖诇诐 讻讗讬诇讜 注讜诪讚转 诇讬诇讚 讜诇讬讙讝讝 讜讙讬讚讜诇 讛讙讬讝讛 讜讛讜诇讚 讗讬谞讜 谞注砖讛 砖讬谞讜讬 砖讛讙讬讝讜转 讜讛讜诇讚讜转 讟驻讬诇讛 讛谉 诇讙讜祝 讛讘讛诪讛 讜讻讬讜谉 砖讙讜祝 讛讘讛诪讛 诇讗 谞砖转谞讛 讗祝 注诇 驻讬 砖讙讜祝 讛讙讝讛 讜讛讜诇讚 谞砖转谞讛 讗讬谉 讝讛 拽专讬 砖谞讜讬. 讻谞"诇. 讜讙诐 讛专讗讘"讚 讝"诇 驻讬专砖讛 讘讙讬讝讜转 讜讜诇讚讜转 砖谞转讞讚砖讜 讜讘讗讜 诇讗讞专 讙讝诇讛 讜讟注诪讗 讚专讘讬 诪讗讬专 讻讚讗住讬拽谞讗 诪砖讜诐 拽谞住讗.





诇诪讗讬 谞驻拽讗 诪讬谞讛 诇讛讬讻讗 讚讻讞讬砖 诪讻讞砖. 讻诇讜诪专 讻讞砖 讚诇讗 讛讚专 讚讛讜讬 砖讬谞讜讬 砖讗讬谞讜 讞讜讝专.





转讗 砖诪注 诇爪讘讜注 诇讜 讗讚讜诐 讜爪讘注讜 砖讞讜专 讜讻讜' 讜讗讬 讗诪专转 砖谞讜讬 讘诪拽讜诪讜 注讜诪讚 讚诪讬 爪诪专讜 讜砖讘讞讜 讘注讬 诇诪讬转讘讗 诇讬讛. 诪住转讘专讗 诇讬 讚讛讗讬 诇讬砖谞讗 诇讗讜 讚讜拽讗 讚讻诇 砖讗转讛 讗讜诪专 砖讬谞讜讬 讘诪拽讜诪讜 注讜诪讚 讗讬谞讜 诪砖诇诐 讚诪讬诐 讗诇讗 爪诪专讜 讜砖讘讞讜 讛讜讗 诪讞讝讬专 讘注讬谞讬讛 讜讗诐 讛砖讘讞 讬转专 注诇 讛讛讜爪讗注讛 谞讜转谉 诇讜 讛讜爪讗讛 讻讚讘专讬 专讘讬 讬讛讜讚讛 (砖诐 讘诪砖谞讛) 讗诇讗 诇讬砖谞讗 讘注诇诪讗 讛讜讗 讚拽讗诪专 讜讛讻讜谞讛 诇讜诪专 讚讗驻讬诇讜 讛砖讘讞 讛讜讛 讚讘注诇 讛讘讬转 讜诇讗 讛讜讛 驻诇讬讙 专讘讬 诪讗讬专 注诇讬讛 讚专讘讬 讬讛讜讚讛 讘讛讗. 讻谞"诇.





讗诇讗 砖诪注 诪讬谞讛 拽住讘专 专讘讬 诪讗讬专 砖谞讜讬 拽讜谞讛 讜讛讻讗 拽谞住讗 讛讜讗 讚拽讗 拽谞讬住. 讻诇讜诪专 讘讙讜讝诇 讗转 讛专讞诇 讜讙讝讝讛 讜讘爪讘注 诇讗 拽谞讬住 诪砖讜诐 讚讘砖讜讙讙 讛讜讗 砖讗讬谞讜 住讘讜专 砖讬拽驻讬讚 讘注诇 讛讘讬转 [讘讻讱 讜讻讚讗住讬拽谞讗 讘住诪讜讱, 讜讟注诪讬讛 讚专' 讬讛讜讚讗 [讻爪"诇 讜专' 讬讜讞谞谉 讟"住 讛讜讗] 讗注"讙 讚住"诇 砖谞讜讬 拽讜谞讛 诪砖讜诐 讚拽住讘专 讚诪砖谞讛 诪讚注转 讘注诇 讛讘讬转 _ 砖"诪] 讗讬谞讜 谞拽专讗 讙讝诇谉 砖讗讬谉 讛爪讜讘注 诪转讻讜讜谉 诇讙讝讜诇 讜讻砖砖谞讛 诪爪讘注 诇爪讘注 讛讜讛 诇讬讛 讘讗讜转讜 爪讘注 讻讬讜专讚 砖诇讗 讘专砖讜转 讜讬讚讜 注诇 讛转讞转讜谞讛 讚专讘讬 诪讗讬专 讘诇讞讜讚 讛讜讗 讚讗讬转 诇讬讛 讻诇 讛诪注讘讬专 注诇 讚注转讜 砖诇 讘注诇 讛讘讬转 谞拽专讗 讙讝诇谉 讻讚诪讜讻讞 讘驻专拽 讛砖讜讻专 讗转 讛讗讜诪谞讬谉 讙讘讬 诇讛讜诇讬讻讛 讘讛专 讜讛讜诇讬讻讛 讘讘拽注讛.





拽砖讬讗 诇讬, 讗讻转讬 诪谞讗 诇讬讛 诪诪转谞讬转讬谉 讚诇爪讘讜注 诇讜 讗讚讜诐 讚住讘讬专讗 诇讬讛 诇专讘讬 诪讗讬专 砖谞讜讬 拽讜谞讛 讚诇诪讗 诇注讜诇诐 砖讬谞讜讬 讗讬谞讜 拽讜谞讛 讘注诇诪讗 讜讛讻讗 砖讗谞讬 诪砖讜诐 讚拽住讘专 讗讜诪谉 拽讜谞讛 讘砖讘讞 讻诇讬 讚讻诇 砖砖谞讛 诪讚注转 讘注诇 讛讘讬转 诇讗 注诇 讚注转 诇讛砖讘讬讞 诇讘注诇 讛讘讬转 爪讘注讜 讗诇讗 诇讛砖讘讬讞 诇注爪诪讜. 讜讬"诇 讚诇讗 讘注讬 诇讗讜拽诪讛 讘讛讻讬谉 诪砖讜诐 讚专讘讗 讗住讬拽 诇拽诪讬讛 (诇讟, 讗) 讘驻诇讜讙转讗 讚注砖讛 诇讬 砖讬专讬诐 讜谞讝诪讬诐 讚讘讬谉 专讘讬 诪讗讬专 讜讞讻诪讬诐 住讘讬专讗 诇讛讜 讚讗讬谉 讗讜诪谉 拽讜谞讛 讘砖讘讞 讻诇讬, 讜注讜讚 讬"诇 讚注诇 讻专讞讬谉 诇讗讜 诪砖讜诐 讚拽讜谞讛 讘砖讘讞 讻诇讬 讛讜讗 诪讚拽转谞讬 谞讜转谉 诇讜 讚诪讬 爪诪专讜 讜讗诐 讗讬转讗 爪诪专讜 诪讘注讬 诇讬讛 讜讛爪讘注 谞讜讟诇 讘讜 讻讚讬 砖讘讞讜 讗讜 砖诪讗 砖诪讬谉 诇讜 讜讘注诇 讛爪诪专 诪住诇拽讜 讘讚诪讬诐, 讜注讜讚 讚注诇 讻专讞讬谉 专讘讬 诪讗讬专 住讘讬专讗 诇讬讛 讻诇 讛诪注讘讬专 注诇 讚注转讜 砖诇 讘注诇 讛讘讬转 谞拽专讗 讙讝诇谉 讜讻讚讚讬讬拽 诇讛 讘驻专拽 讛砖讜讻专 讗转 讛讗讜诪谞讬谉 诪讚转谞讬讗 专讘讬 砖诪注讜谉 讗讜诪专 诪砖讜诐 专讘讬 诪讗讬专 讛谞讜转谉 讚讬谞专 诇注谞讬 诇讬拽讞 诇讜 讞诇讜拽 诇讗 讬拽讞 讟诇讬转 诪驻谞讬 砖诪注讘讬专 注诇 讚注转讜 砖诇 讘注诇 讛讘讬转 讗诇诪讗 讛谞讜转谉 爪诪专 诇爪讘讜注 诇讜 讗讚讜诐 讜爪讘注讜 砖讞讜专 讙讝诇谉 讛讜讗 讜诪砖讜诐 讚砖讬谞讜讬 拽讜谞讛 讗诪专讛 专讘讬 诪讗讬专.





讞诪砖讛 讙讜讘讬谉 诪谉 讛诪讞讜专专讬谉. 诇讗讜 讚讜拽讗 讞诪砖讛 讚讛讗 讗讬讻讗 诪讝讜谉 讛讗砖讛 讜讛讘谞讜转 (讻讚转谞讬讗) [讻讚转谞谉] 讘驻专拽 讛谞讬讝拽讬谉 讜讛转诐 谞诪讬 诇讗讜 讚讜拽讗 讞诪砖讛 讚讛讗 讗讬讻讗 诪讝讜谉 讛讗砖讛 讜讛讘谞讜转 诪谞讻住讬诐 诪砖讜注讘讚讬诐 砖讬讬专 谞诪讬 诪拽讘诇 诇讝讜谉 讘谉 讗砖转讜 讜讘转 讗砖转讜 讜讙讟 讞讜讘 讜讻转讜讘转 讗砖讛 砖讗讬谉 讘讛谉 讗讞专讬讜转 谞讻住讬诐 讜转谞讗 讛讻讗 讜讛讜讗 讛讚讬谉 讛转诐 转谞讗 讛转诐 讜讛讜讗 讛讚讬谉 讛讻讗. 讜讛诪拽讘诇 诇讝讜谉 讘谉 讗砖转讜 讜讘转 讗砖转讜 讚拽转谞讬 砖讗讬谉 讙讜讘讬谉 讗诇讗 诪谉 讛诪讞讜专专讬谉 讚讜拽讗 讘砖诇讗 拽谞讜 诪讬讚讜 讛讗 拽谞讜 诪讬讚讜 讙讜讘讬谉 讗祝 诪谉 讛诪砖讜注讘讚讬诐, 讜讚转谞讬讗 诪转讜 讘谞讜转讬讛谉 谞讝讜谞讜转 诪谞讻住讬诐 讘谞讬 讞讜专讬谉 讜讛讬讗 谞讝讜谞讬转 诪谞讻住讬诐 诪砖讜注讘讚讬诐, 讜讗讜拽讬诪谞讗 讘讙讬讟讬谉 讘专讬砖 驻专拽 讛谞讬讝拽讬谉 (讙讬讟讬谉 谞讗, 讗) 讜讘讻转讜讘讜转 讘专讬砖 驻专拽 讛谞讜砖讗 讗转 讛讗砖讛 (讻转讜讘讜转 拽讘, 讘) 讘砖拽谞讜 诪讬讚讜.





诇讗 讻讙讜谉 砖讙讝诇 砖讚讛 讜诪讻专讛 诇讗讞专 讜讛砖讘讬讞讛 讜讗转讬 诪专讬讛 拽诪讗 讜拽讗 讟专讬祝 诇讛 诇讗专注讗 讻讜'. 讻诇讜诪专 讚讛讻讗 讗讬 讗驻砖专 诇讗讜拽诪讬 讗诇讗 讘诇讜拽讞 诪讙讝诇谉 诪讚拽转谞讬 讘讛 驻讬专讜转 讚讗讬诇讜 讘讘注诇 讞讜讘 讘注诇 讞讜讘 讗讬谞讜 讙讜讘讛 驻讬专讜转 讜讻讚拽讗诪专 讘驻专拽 砖谞讬诐 讗讜讞讝讬谉 讘讟诇讬转 (讘"诪 讬讘, 讘) 讗讬谉 诪讜爪讬讗讬谉 诇讗讻讬诇转 驻讬专讜转 讜诇砖讘讞 拽专拽注讜转 诪谞讻住讬诐 诪砖讜注讘讚讬谉 讻讜' 诪讗讬 诇讗讜 讘诇讜拽讞 诪讙讝诇谉 诇讗 讘讘注诇 讞讜讘 讗讬 讘讘注诇 讞讜讘 诪讬 讗讬转 诇讬讛 驻讬专讬 讜讛讗诪专 砖诪讜讗诇 讘注诇 讞讜讘 讙讜讘讛 讗转 讛砖讘讞 砖讘讞 讗讬谉 驻讬专讜转 诇讗.





讛诪讗讬专讬

讛诪砖谞讛 讛砖谞讬讛 讜讛讻讜谞讛 讘讛 诇讛砖诇讬诐 讘讛 讘讬讗讜专 注谞讬谉 讛讞诇拽 讛专讗砖讜谉 讜诇讘讗专 讘讛 讙诐 讻谉 注谞讬谉 讛讞诇拽 讛砖谞讬 讜讗诪专 注诇 讝讛 讙讝诇 驻专讛 诪注讜讘专转 讜讬诇讚讛 专讞诇 讟注讜谞讛 讜讙讝讝讛 诪砖诇诐 讚诪讬 驻专讛 讛专讗讜讬讛 诇讬诇讚 讜专讞诇 讛注讜诪讚转 诇讙讝讜讝 驻专讛 讜谞转注讘专讛 讗爪诇讜 讜讬诇讚讛 专讞诇 讜谞讟注谞讛 讗爪诇讜 讜讙讝讝讛 诪砖诇诐 讻砖注转 讛讙讝诇讛 讝讛 讛讻诇诇 讻诇 讛讙讝诇谞讬谉 诪砖诇诪讬谉 讻砖注转 讛讙讝诇讛 讙讝诇 驻专讛 讜讛讝拽讬谞讛 注讘讚讬诐 讜讛讝拽讬谞讜 诪砖诇诐 讻砖注转 讛讙讝诇讛 专' 诪讗讬专 讗讜诪专 讘注讘讚讬诐 讗讜诪专 诇讜 讛专讬 砖诇讱 诇驻谞讬讱 讙讝诇 诪讟讘注 讜谞住讚拽 驻讬专讜转 讜讛专拽讬讘讜 讬讬谉 讜讛讞诪讬抓 诪砖诇诐 讻砖注转 讛讙讝诇讛 诪讟讘注 讜谞驻住诇 转专讜诪讛 讜谞讟诪讗转 讞诪抓 讜注讘专 注诇讬讜 讛驻住讞 讘讛诪讛 讜谞注讘讚讛 讘讛 注讘专讛 讗讜 砖谞驻住诇讛 诪注诇 讙讘讬 讛诪讝讘讞 讗讜 砖讛讬转讛 讬讜爪讗讛 诇讬住拽诇 讗讜诪专 诇讜 讛专讬 砖诇讱 诇驻谞讬讱 讗诪专 讛专"诐 讗诪专讜 讝讛 讛讻诇诇 诇诪讚 讻讬 诪讬 砖讙谞讘 讘讛诪讛 拽讟谞讛 讜讙讚诇讛 讗爪诇讜 拽谞讗讛 讘砖谞讜讬 讜讗诐 砖讞讟讛 讗讜 诪讻专讛 讗讞专 砖讙讚诇讛 砖诇讜 讛讜讗 讝讜讘讞 砖诇讜 讛讜讗 诪讜讻专 讜讗讬谞讜 讞讬讬讘 讘转砖诇讜诪讬 讗专讘注讛 讜讞诪砖讛 讻砖讛专拽讬讘讜 拽爪转 讛驻讬专讜转 讗讜诪专讬谉 诇讜 讛专讬 砖诇讱 诇驻谞讬讱 讜讗诐 讛专拽讬讘讜 讻诇诐 诪砖诇诐 讻砖注转 讛讙讝诇讛 讜诪讟讘注 谞驻住诇 讛讜讗 砖诇讗 讬注讘讜专 讘讗讜转讛 诪讚讬谞讛 讗讘诇 讛讜讗 注讜讘专 讘诪讚讬谞讛 讗讞专转 讜讛诇讻讛 讻专' 诪讗讬专:



讗诪专 讛诪讗讬专讬 讙讝诇 驻专讛 诪注讜讘专转 讜讬诇讚讛 讘专砖讜转 讛讙讝诇谉 讗讜 专讞诇 讟注讜谞讛 讜讙讝讝讛 砖讛专讬 讛驻专讛 讜讛专讞诇 诇讗 谞砖转谞讜 讗诇讗 砖讛讜诇讚讜转 讜讛爪诪专 谞转讞讚砖 讘讛诐 讞讚讜砖 讜谞砖转谞讜 讜诪注转讛 诪讞讝讬专 讛驻专讛 讜讛专讞诇 讜诪讛 谞注砖讛 讘讜诇讚讜转 讜讘爪诪专 讗诐 转讗诪专 砖讬砖诇诐 讗转 讚诪讬讛诐 讻诪讛 砖砖讜讬诐 注讻砖讜 讛专讬 讛驻住讚转 讗转 讛讙讝诇谉 诇砖诇诐 讬转专 诪诪讛 砖诇讗 讙讝诇 砖讻砖讗转讛 诪讞砖讘 驻专讛 诪注讜讘专转 讗讬谉 注专讱 砖诇讛 注讜诇讛 讻诇 讻讱 讻诪讜 砖注讜诇讛 注专讱 驻专讛 讜讜诇讚讜转 讗讞专 砖讬诇讚讛 讜讻谉 专讞诇 讟注讜谞讛 讗讬谞讛 谞诪讻专转 注诇 讛注专讱 砖转诪讻专 讗讞专 砖转讙讝讝 专讞诇 诇讝讛 讜爪诪专 诇讝讛 讜讗驻讬诇讜 讙讝讝讛 讘讜 讘讬讜诐 砖讙讝诇讛 砖诇讗 谞讜住祝 讘砖讬注讜专 讛爪诪专 讜讻谉 讗驻讬诇讜 讬诇讚讛 讛驻专讛 讘讬讜诐 砖讙讝诇讛 诪注转讛 砖诪讬谉 讚诪讬 驻专讛 诪注讜讘专转 讜讗讞专 讻讱 砖诪讬谉 讻诪讛 砖讜讛 讗讞专 砖讬诇讚讛 讜诪砖诇诐 诇讜 讛驻讞转 讘讚诪讬诐 讜讛讜诇讚讜转 砖诇讜 专"诇 砖诇 讙讝诇谉 讜讗祝 讘诇讗 讬讗讜砖 砖砖谞讜讬 讝讛 砖谞讜讬 讙讚讜诇 讛讜讗 讜拽讜谞讛 讘诇讗 讬讗讜砖 讻砖谞讜讬 诪注砖讛 讜讻谉 讘爪诪专 讜讙讚讜诇讬 讛诪讞讘专讬诐 驻专砖讜讛 讚讜拽讗 诇讗讞专 讬讗讜砖 讜讗诐 讛驻专讛 讗讜 讛专讞诇 讗讬谞讛 讘注讬谉 诪砖诇诐 讚诪讬 驻专讛 讛注讜诪讚转 诇讬诇讚 讜讚诪讬 专讞诇 讛注讜诪讚转 诇讬讙讝讝:



讙讝诇 驻专讛 讜谞转注讘专讛 讗爪诇讜 讜讬诇讚讛 讜讻谉 专讞诇 讜谞讟注谞讛 讗爪诇讜 讜讙讝讝讛 讛专讬 讝讛 砖谞讜讬 讗祝 讗爪诇 讛驻专讛 讜讛专讞诇 讜讗讬谞讜 讞讬讬讘 诇讛讞讝讬专 讗诇讗 讚诪讬 驻专讛 砖讗讬谞讛 诪注讜讘专转 讜专讞诇 砖讗讬谞讛 讟注讜谞讛 讻砖注转 讛讙讝诇讛 讜讗祝 讘诇讗 讬讗讜砖 讜讛讜讗 讛讚讬谉 讗注"驻 砖诇讗 讬诇讚讛 讜诇讗 谞讙讝讝讛 讜讻谉 讬转讘讗专 讘讙诪专讗 讜讙讚讜诇讬 讛诪讞讘专讬诐 讻转讘讜 讘讝讜 讚讜拽讗 讘砖谞转讬讗砖讜 讛讘注诇讬诐 讜讻谉 讻转讘讜 砖讗祝 诇讗讞专 讬讗讜砖 讗诐 讙讝讝讛 讜讬诇讚讛 讙讝讛 讜讜诇讚讜转 诇讙讝诇谉 讜讘讛诪讛 诇讘注诇讬诐 讜讗诐 诇讗 谞讙讝讝讛 讜诇讗 讬诇讚讛 诪讞讝讬专 讛讘讛诪讛 注爪诪讛 讜谞讜讟诇 讛砖讘讞 诪谉 讛谞讙讝诇 讜讻谉 驻专砖讜 专讜讘 诪驻专砖讬诐 讜讗注"驻 砖讗诪专讜 讘讻讗谉 诪砖诇诐 讻砖注转 讛讙讝诇讛 讗讬谉 诪砖诇诐 讻砖注转 讛讙讝诇讛 讛讗诪讜专 讻讗谉 讻讗讜转讜 讛讗诪讜专 讘爪诪专 讜注爪讬诐 砖注砖讗谉 讘讙讚 讜讻诇讬诐 讗诇讗 砖诪讞讝讬专 讛驻专讛 讜谞讜讟诇 诪诪谞讜 砖讘讞:



讚讘专 讝讛 砖驻专砖讜 讙讚讜诇讬 讛诪讞讘专讬诐 诪砖谞转谞讜 讘讗讞专 讬讗讜砖 诇讗 诪驻谞讬 砖砖谞讜讬 诪注砖讛 爪专讬讱 诇讬讗讜砖 讗诇讗 砖讗讬谉 讝讛 讗爪诇诐 砖谞讜讬 诪注砖讛 讙诪讜专 讜专讜讘 诪驻专砖讬诐 讚谞讬谉 诪砖谞转谞讜 讘砖谞讜讬 诪注砖讛 讜讗讬谉 爪专讬讱 诇讬讗讜砖 讜拽爪转 讞讻诪讬诐 谞讜讟讬诐 诇讜诪专 砖讗祝 砖谞讜讬 诪注砖讛 爪专讬讱 讬讗讜砖 诪诪讛 砖讗诪专讜 讘驻专拽 诪专讜讘讛 住"讜 讘' 讘注谞讬谉 注讜爪讘讗 砖砖谞讜讬 讛砖诐 讻砖谞讜讬 诪注砖讛 讜爪专讬讱 讬讗讜砖 讻诪讜 砖讘讗专谞讜 砖诐 讜诪讻诇 诪拽讜诐 讗讬谉 讚讘专讬讛诐 讻诇讜诐 砖砖谞讜讬 讛砖诐 讗讬谞讜 讻砖谞讜讬 诪注砖讛 讜讗讬谞讜 拽讜谞讛 讗诇讗 讘讬讗讜砖:



讝讛 讛讻诇诇 讻诇 讛讙讝诇谞讬诐 诪砖诇诪讬诐 讻砖注转 讛讙讝诇讛 专"诇 讻砖谞砖转谞讜 讘讙讜驻谉 讛讗 讗诐 诇讗 谞砖转谞讜 讗诇讗 讘讬讜拽专 讜讝讜诇 讗讬谉 讛讚讬谉 讻谉 讜讻讘专 讘讗专谞讜 讘驻专拽 诪专讜讘讛 砖讗诐 谞转讬拽专讛 讛讙讝诇讛 讘诇讗 砖谞讜讬 讗讞专 讞讜讝专转 讘注讬谞讛 讜讗诐 讛驻住讬讚讛 注讻砖讜 讘讬讚讬诐 诪砖诇诐 讻砖讜讜讬 砖诇 注讻砖讜 砖砖注转 讛讛驻住讚 讛讬讗 砖注转 讛讙讝诇讛 讜讗诐 谞驻住讚讛 诪讗诇讬讛 诪砖诇诐 讻砖注转 讛讙讝诇讛 讜讗诐 讛讙讝诇讛 讘诇讗 讻讞砖 讛拽讘讜注 讞讜讝专转 讘注讬谉 讜驻讟讜专 讘讻讱 讛讜讗讬诇 讜诇讗 讛讻讞讬砖讛 讛讜讗 讜讗诐 讻讞砖 讛拽讘讜注 专"诇 砖讗讬谞讜 讞讜讝专 诪砖诇诐 讻砖注转 讛讙讝诇讛 讻诪讜 砖讘讗专谞讜 诇诪注诇讛:



讙讝诇 讘讛诪讛 讜讛讝拽讬谞讛 讛专讬 讝讛 砖谞讜讬 讜诪砖诇诐 讻砖注转 讛讙讝诇讛 砖讛专讬 讝拽谞讛 讗讬谞讛 讞讜讝专转 讜讻谉 讛讚讬谉 讘讻讞砖 讛拽讘讜注 讻诪讜 砖讘讗专谞讜:



注讘讚讬诐 讜讛讝拽讬谞讜 诪砖诇诐 讻砖注转 讛讙讝诇讛 专' 诪讗讬专 讗讜诪专 讘注讘讚讬诐 讗讜诪专 诇讜 讛专讬 砖诇讱 诇驻谞讬讱 诪驻谞讬 砖讛注讘讚讬诐 讛讜拽砖讜 诇拽专拽注讜转 讘讻诇 讚讘专 砖讛讜讗 诪谉 讛转讜专讛 讻诪讜 砖讘讗专谞讜 讘讘转专讗 驻专拽 谞讜讞诇讬谉 讜讛砖讘转 讗讘讚讛 诪谉 讛转讜专讛 讛讬讗 讜讛专讬 讛诐 讗爪诇讜 讻拽专拽注讜转 讜讗讬谞诐 谞讙讝诇讬谉 诇讛讬讜转 谞拽谞讬诐 诇讙讝诇谉 砖讘专砖讜转 讘注诇讬诐 讛诐 讻讚讬谉 拽专拽注讜转 讜讛诇讻讛 讻讚讘专讬讜 讜讬砖 讞讜诇拽讬谉 讘讝讜 讜讗讬谉 讚讘专讬讛诐 谞专讗讬谉:



讙讝诇 诪讟讘注 讜谞住讚拽 驻讬专讜转 讜讛专拽讬讘讜 讬讬谉 讜讛讞诪讬抓 讛讜讗讬诇 讜谞砖转谞讛 讛讚讘专 讘讙讜驻讜 讛专讬 讝讛 砖谞讜讬 讜诪砖诇诐 讻砖注转 讛讙讝诇讛 讜诪"诪 讘注谞讬谉 讛专拽讬讘讜 驻专砖讜 讘讙诪' 讚讜拽讗 讘砖讛专拽讬讘讜 讻诇诐 讗讘诇 讛专拽讬讘讜 诪拽爪转诐 讗讜诪专 诇讜 讛专讬 砖诇讱 诇驻谞讬讱 讜讻谉 讗诐 讙讝诇 诪讟讘注 讜谞驻住诇 讜讻谉 转专讜诪讛 讜谞讟诪讗转 讜讻谉 讞诪抓 讜讛讙讬注 讝诪谉 讗住讜专讜 讜讻谉 讘讛诪讛 讜谞注讘讚讛 讘讛 注讘专讛 讻讙讜谉 砖讛砖转讞讜讛 诇讛 讗讜 砖讛拽爪讛 诇注讘讜讚讛 讝专讛 讗讜 砖谞驻住诇讛 诪注诇 讛诪讝讘讞 讘谞讙讬讞讛 专"诇 砖讛诪讬转 讗转 讛讗讚诐 注诇 驻讬 讛讘注诇讬诐 讗讜 讘讚讜拽讬谉 砖讘注讬谉 砖讗讬谞讜 讚讘专 讛谞讬讻专 讗讜 砖讛讬转讛 讬讜爪讗讛 诇住拽诇 讻讙讜谉 砖讛诪讬转讛 讗转 讛讗讚诐 注诇 驻讬 注讚讬诐 讗讜诪专 诇讜 讛专讬 砖诇讱 诇驻谞讬讱:



讝讛讜 讘讗讜专 讛诪砖谞讛 讜讻诇讛 注诇 讛爪讚 砖讘讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛谞讜转谉 爪诪专 诇爪讘注 诇爪讘讜注 诇讜 讗讚讜诐 讜爪讘注讜 砖讞讜专 砖讞讜专 讜爪讘注讜 讗讚讜诐 讬转讘讗专 诇诪讟讛 讘讻讚讬 讛爪讜专讱 讘注"讛:



诪讬 砖讙讝诇 讗注"驻 砖讗讬谞讜 诪转讻讜讬谉 诇讻讱 讻讙讜谉 砖讛讬讛 住讘讜专 砖讛讬讗 砖诇讜 讗讜 砖诇拽讞 诪讙讝诇谉 讜讗讬谞讜 讬讜讚注 砖讙讝诇 讜谞砖转谞讬转 讘讬讚讜 讗讜 讛讜砖讘讞讛 讗讜 讛讜讻讞砖讛 讘讻诇诐 讚讬谞讜 讻讙讝诇谉 讙诪讜专 砖诪"诪 讙讝诇谉 讛讜讗 讜讛专讬 讘诪讝讬讚 讗讬谉 讗谞讜 讚谞讬谉 讘讜 讻诇讜诐 诪讟注诐 拽谞住 注讚 砖谞讗诪专 砖讘砖讜讙讙 讗讬谉 专讗讜讬 诇拽谞讜住 讗诇讗 讻诇 诪讛 砖讚谞讬谉 讘讜 诪讚讬谉 讙诪讜专 讗谞讜 讚谞讬谉 讘讜 砖讛专讬 谞转谉 爪诪专 诇爪讘注 诇爪讘讜注 讜拽诇拽诇 讗讜 砖谞讛 讗讬谉 讝讛 诪讝讬讚 讜讗注驻"讻 讗谞讜 讚谞讬谉 讗讜转讜 讻讙讝诇谉:



讘诪住讻转 讙讬讟讬谉 讗诪专讜 砖讗讬谉 诪讜爪讬讗讬谉 诇讗讻讬诇转 驻讬专讜转 讜诇砖讘讞 拽专拽注讜转 诪谞讻住讬诐 诪砖讜注讘讚讬诐 讗诇讗 诪讘谞讬 讞讜专讬谉 讜讘讗讜专 讛讚讘专讬诐 讘专讗讜讘谉 砖讙讝诇 砖讚讛 诪砖诪注讜谉 讜诪讻专讛 诇诇讜讬 讜讞讝专 砖诪注讜谉 讜讟专驻讛 诪诇讜讬 讜讛专讬 砖砖诪注讜谉 讙讜讘讛 讛拽专拽注 注诐 讛驻讬专讜转 讜诇讗 住讜祝 讚讘专 讛驻讬专讜转 讛谞诪爪讗讬诐 砖诐 讗诇讗 讗祝 讛驻讬专讜转 砖讗讻诇 讜讻谉 讙讜讘讛 拽专拽注 注诐 讛砖讘讞 砖讛讜砖讘讞 讛拽专拽注 讘讬讚讜 讗诇讗 砖讗诐 讛讜砖讘讞 注诇 讬讚讬 讛讜爪讗讛 诪砖诇诐 诇讜 讛讜爪讗转讜 讗诐 讛砖讘讞 讬转专 讛讗 讗诐 讛讬转讛 讛讜爪讗讛 讬转专讛 讗讬谞讜 谞讜转谉 讗诇讗 砖讬注讜专 砖讘讞 讜诪"诪 讘砖讛砖讘讞 讬转专 诇讜拽讞讜 注诐 讛驻讬专讜转 讜注诐 讛砖讘讞 讗诇讗 砖诪砖诇诐 讛讜爪讗讛 讜谞诪爪讗 讛诇讜拽讞 诪驻住讬讚 讙讜祝 讛拽专拽注 讜讛驻讬专讜转 讜讛砖讘讞 讛讬转专 注诇 讛讛讜爪讗讛 讜讞讜讝专 诇讜拽讞 讜转讜讘注 讗转 讛诪讜讻专 诇讚讬谉 注诇 讻诇诐 讛专讬 讝讛 讛诇讜拽讞 讙讜讘讛 讛拽专谉 讗祝 诪诪砖讜注讘讚讬谉 砖诇 讙讝诇谉 讜讛诐 讛谞讻住讬诐 砖诪讻专 讗讞专 讻谉 讛讜讗讬诇 讜讗讬谉 诇讜 讘谞讬 讞讜专讬谉 砖讝讛 讻诪诇讜讛 讘砖讟专 讛讜讗 砖讗讞专讬讜转讜 注诇讬讜 讘砖讟专 讛诪讻专 讻诪讜 砖讬转讘讗专 讘诪拽讜诪讜 讗讘诇 驻讬专讜转 讜砖讘讞 讗讬谞讜 谞讜讟诇 讗诇讗 诪讘谞讬 讞讜专讬谉 讜驻讬专讜转 讜砖讘讞 拽专拽注讜转 砖讛讝讻专谞讜 讛诐 讛诐 讛谞讝讻专讬诐 讘讻讗谉 讘诇砖讜谉 驻讬专讜转 讜砖讘讞 驻讬专讜转 讜讘讘讘讗 诪爪讬注讗 讬转讘讗专 砖讗诐 讛讻讬专 讘讛 砖讛讬讗 讙讝讜诇讛 讗讬谞讜 讙讜讘讛 诇讗 讛驻讬专讜转 讜诇讗 讛砖讘讞 讻诇诇 诪谉 讛讙讝诇谉 讜讗驻讬诇讜 讛讬讛 住讘讜专 砖拽专拽注 谞讙讝诇转 讜谞拽谞讬转 讘讬讚 讙讝诇谉 讜讗注"驻 砖诪诪讛 砖讗诪专讜 讘讻讗谉 讘转诇诪讬讚 讞讘专 讚讬讚注 讬专讗讛 砖讗祝 讛讻讬专 砖讛讬讗 讙讝讜诇讛 讙讜讘讛 讛砖讘讞 注讚 砖讛拽砖讜 专讘讬诐 诪诪谞讛 注诇 讝讜 砖讘讘讘讗 诪爪讬注讗 讗讬谉 讛讚讘专 讻谉 讜讻讘专 讟专讞讜 专讘讬诐 讘驻讬专讜拽 讛拽讜砖讬讗 讜诇讗 注诇讜 讘讬讚诐 讻讛讜讙谉 讜谞讚讞讬转 讝讜 诪驻谞讬 讞讘专转讛 讛讗 讘砖诇讗 讛讻讬专 讙讜讘讛 注诇 讛讚专讱 砖讻转讘谞讜:



讚讘专 讝讛 讬砖 诪驻专砖讬诐 讗讜转讜 讗祝 讘讘注诇 讞讜讘 讻讙讜谉 砖讘讗 讘注诇 讞讜讘 砖诇 诪讜讻专 讜讟专祝 讛砖讚讛 注诐 讛砖讘讞 讜讛驻讬专讜转 讜讗注"驻 砖讗诪专讜 砖讗讬谉 讘注诇 讞讜讘 讙讜讘讛 讗转 讛驻讬专讜转 讗诇讗 讛砖讘讞 砖讗诐 讛讜砖讘讞 诪讗诇讬讜 讙讜讘讛 讗转 讻诇讜 讜讗诐 注"讬 讛讜爪讗讛 讙讜讘讛 讗转 讞爪讬讜 讻诪讜 砖讬转讘讗专 讘诪拽讜诪讜 讚讜拽讗 驻讬专讜转 讛转诇讜砖讬诐 讜讻诇 砖讻谉 讗转 砖谞讗讻诇讜 讛讗 驻讬专讜转 讛谞诪爪讗讬诐 讘拽专拽注 谞讜讟诇谉 讘注诇 讞讜讘 讜讛专讬 砖讛诇讜拽讞 讞讜讝专 讜转讜讘注 诇诪讜讻专 讙讜祝 拽专拽注 讜驻讬专讜转 讜砖讘讞 讗诐 讻诇讜 讗诐 讞爪讬讜 讜讗诪专 砖讗讬谞讜 讙讜讘讛 驻讬专讜转 讜砖讘讞 讗诇讗 诪讘谞讬 讞讜专讬谉 讜讻讘专 讛拽砖讜 讘讘讬讗讜专讛 讜讛专讬 讗转讛 爪专讬讱 诇驻专砖 讘砖诪讻专 讛诇讜讛 砖讚讜转 讗讞专讬诐 讗讞专 砖诪讻专 讗转 讝讛 砖讛讜讗 讟讜专祝 注讻砖讜 讜讗诐 讻谉 诪注拽专讜 讛讬讗讱 讘注诇 讞讜讘 讟讜专祝 讜讬讗诪专 诇讜 讛谞讞转讬 诇讱 诪拽讜诐 诇讙讘讜转 讛讬诪谞讜 讜转专爪讜讛 讘讗驻讜转讬拽讬 诪驻讜专砖 讗讜 砖诇讗 讻转讘 诇讜 讚讗拽谞讛 讜讘砖注转 讛诇讜讗讛 诇讗 讛讬讛 诇讜 讗诇讗 拽专拽注 讝讛 讗诇讗 砖转讬专讜抓 讝讛 讛讗讞专讜谉 讗讬谞讜 注讜诇讛 诇注谞讬谉 砖讘讞 讻诪讜 砖讬转讘讗专 讘驻专拽 砖谞讬诐 讗讜讞讝讬谉 讜住讜讙讬讗 讝讜 诪讜讻讞转 诇驻专砖讛 讘谞讙讝诇 讜讘驻专拽 诪讬 砖诪转 讬专讗讛 诇驻专砖讛 讘讘注诇 讞讜讘 讜讘驻专拽 砖谞讬诐 讗讜讞讝讬谉 讬专讗讛 诇驻专砖 砖讘讞 拽专拽注讜转 讘讘注诇 讞讜讘 讜驻讬专讜转 讘谞讙讝诇 讜诪"诪 讛讚讬谉 讘砖谞讬讛诐 讻诪讜 砖讻转讘谞讜:



讛谞讜砖讗 讗转 讛讗砖讛 讜拽讘诇 注诇讬讜 讘砖注转 拽讚讜砖讬谉 砖讬讝讜谉 讗转 讘谞讛 讗讜 讗转 讘转讛 讗注"驻 砖讗讬谉 砖诐 拽谞讬谉 讜诇讗 砖讟专 讞讬讬讘 诇讝讜谞讛 讻诇 讝诪谉 砖拽讘诇 注诇讬讜 讻诪讜 砖讬转讘讗专 讘诪拽讜诪讜 讜讗诐 住讬专讘 讘讻讱 讛专讬 诪讝讜谞讜转讬讜 谞讙讘讬谉 讘讘讬转 讚讬谉 讜诪"诪 讗讬谉 诪讜爪讬讗讬谉 诇讻讱 讗诇讗 诪讘谞讬 讞讜专讬谉 讜讗诐 拽谞讜 诪讬讚讜 讙讜讘讬谉 讗祝 诪谉 讛诪砖讜注讘讚讬谉:



砖讟专 讞讜讘 砖诇讗 谞讻转讘 讘讜 讘驻讬专讜砖 讗讞专讬讜转 谞讻住讬诐 诪谉 讛住转诐 讟注讜转 住讜驻专 讛讜讗 讜讛专讬 讻诇 谞讻住讬讜 讗讞专讗讬谉 讜注专讘讗讬谉 诇讞讜讘 讝讛 讗注"驻 砖诇讗 谞讻转讘 讘讜 讗讞专讬讜转 讜讟讜专祝 诪谉 讛诪砖讜注讘讚讬谉 讜讻谉 讘讻转讘转 讗砖讛 注讚 砖讬讻转讜讘 讘驻讬专讜砖 砖讗讬谞讜 诪拽讘诇 注诇讬讜 讗讞专讬讜转:



讝讛 砖讗诪专谞讜 讘诪砖谞讛 讘讙讝诇 讘讛诪讛 砖讗讬谞讛 讟注讜谞讛 讜谞转注讘专讛 讜诇讗 讬诇讚讛 砖谞诪爪讗 注讚讬讬谉 讛砖讘讞 注诇讬讛 讛讜讗 讛谞拽专讗 讘讻讗谉 砖讘讞 砖注诇 讙讘讬 讙讝诇讛 讜讻讘专 讘讗专谞讜 砖讛讜讗 砖诇 讙讝诇谉 讜诪砖诇诐 讚诪讬 讘讛诪讛 砖讗讬谞讛 讟注讜谞讛 讜讘讛诪讛 讜讜诇讚讜转讬讛 砖诇 讙讝诇谉 讜讗讬谉 讛谞讙讝诇 谞讜讟诇 讞诇拽 讘讛诐 讻诇诇 讗驻讬诇讜 诇诪讞爪讛 诇砖诇讬砖 讜诇专讘讬注 讻诪谞讛讙 砖讗专 讛砖讜诪专讬诐 砖谞讜讟诇讬谉 讛诪砖讘讬讞讬诐 讞诇拽 讘砖讘讞 诪讞爪讛 讗讜 砖诇讬砖 讗讜 专讘讬注 讻诪谞讛讙 讛诪讚讬谞讛 讙讚讜诇讬 讛诪驻专砖讬诐 谞讜讟讬诐 诇驻住讜拽 砖讬讛讗 诇谞讙讝诇 讞诇拽 讘砖讘讞 砖注诇 讙讘讬 讙讝诇讛 诇诪讞爪讛 诇砖诇讬砖 讜诇专讘讬注 讻诪谞讛讙 讛诪讚讬谞讛 讜专讗讬讬转诐 诪诪讛 砖谞转讞讚砖讛 讘讙诪专讗 砖讗诇讛 讜诪砖讗 讜诪转谉 注诇 讚注转 讝讛 讜诪"诪 讘讘讘讗 诪爪讬注讗 讘驻专拽 讛诪驻拽讬讚 讬专讗讛 砖讗祝 讘讬转 砖诪讗讬 讜讘讬转 讛诇诇 谞讞诇拽讜 讘注谞讬谉 讝讛 讜砖讚注转 讘讬转 讛诇诇 诇讜诪专 砖讻诇讜 砖诇 讙讝诇谉 讜讻谉 诪讛 砖讗诪专讜 讘讻讗谉 讘讙讝诇 讜讛砖讘讬讞 讜诪讻专 砖讬专讗讛 诇驻专砖讜 讘讻诇 诪讛 砖讛砖讘讬讞:



讗诇讜 砖驻讜住拽讬诐 砖讛谞讙讝诇 谞讜讟诇 讞诇拽 讘砖讘讞 砖注诇 讛讙讝诇讛 诪讜讚讬诐 讛诐 砖讗讬谞讜 谞讜讟诇讜 讘讙讜祝 讛讘讛诪讛 讗诇讗 砖诪讬谉 讗讜转讜 讛砖讘讞 讜驻讜专注讜 讛讙讝诇谉 诇谞讙讝诇 讘讚诪讬诐 讜讬砖 讞讜诇拽讬谉 讘讝讜 诇驻住讜拽 砖讛讜讗 砖讜转祝 讘讙讜祝 讛讘讛诪讛 诇驻讬 讞诇拽讜:



讻讘专 讬讚注转 砖讛讘讻讜专 谞讜讟诇 驻讬 砖谞讬诐 讜诪"诪 砖讘讞 砖砖讘讞讜 谞讻住讬诐 诇讗讞专 诪讬转转 讛讗讘 讗诐 诪讞诪转 讛讜爪讗讛 讗讜 讟讜专讞 砖诇讛诐 讛讜砖讘讞 讗讬谉 讛讘讻讜专 谞讜讟诇 讘讜 驻讬 砖谞讬诐 讗诇讗 砖诪讬谉 砖讘讞 砖诇 讞诇拽 讘讻讜专讛 讜谞讜转谉 讛讘讻讜专 诇驻砖讜讟 讛讞爪讬 讜讞诇拽 讝讛 砖讛讜讗 诪讞讝讬专 诇讜 讗讬谞讜 爪专讬讱 诇讛讞讝讬专讜 讘讙讜祝 讛拽专拽注 讗诇讗 诪住诇拽讜 讘讚诪讬诐:



讘注诇 讞讜讘 讛讘讗 诇讬驻专注 诪谉 讛讬转讜诪讬诐 讗讬谞讜 讙讜讘讛 讘砖讘讞 砖讛砖讘讬讞讜 讛讬转讜诪讬诐 讻诇讜诐 讗诇讗 讗诐 讻谉 砖讘讞讜 诪讗诇讬讛谉 讜砖讘讞 讝讛 砖诪讬谉 讗讜转讜 讜驻讜专注讜 讛讟讜专祝 讘讚诪讬诐:





砖讬讟讛 诪拽讜讘爪转

讻讗谉 讘讙讝诇讛 拽讬讬诪转 讜讻讜'. 讜讗诐 转讗诪专 专讜注讬诐 诪讗讬 讙讝诇讛 拽讬讬诪转 讗讬讻讗. 讬砖 诇讜诪专 讘专讜注讛 讘讛诪讜转 讗讞专讬诐 讜讙讜谞讘 诪讛谉 讙讬讝讛 讜讞诇讘 讜诪住转讘专讗 讗驻讬诇讜 讘砖诇讜 讜讘砖讙讝诇 注诪讬专 诇讬转谉 诇讘讛诪转讜. 讜讛专讗讘"讚 讝"诇 驻讬专砖 讚讛讗 讚拽讗诪专 讘讙讝诇讛 拽讬讬诪转 讗讜 讛讬讗 讗讜 讞讬诇讜驻讬讛 拽讗诪专 讜讛讬讬谞讜 讛专讜注讬诐 砖讗讬谉 讙讝诇讛 拽讬讬诪转 讘讬讚谉 讘注讬谞讛 讗诇讗 砖讬砖 讘讬讚谉 讞讬诇讜驻讛. 讛专砖讘"讗 讝"诇. 
讜讻谉 讻转讘 讛专讘 讛诪讗讬专讬 讝"诇 讜讝"诇 讙讚讜诇讬 讛诪驻专砖讬诐 讻转讘讜 砖讝讛 砖讗诪专讜 讙讝诇讛 拽讬讬诪转 讛讜讗 讛讚讬谉 讗诐 讬砖 讘讬讚讜 讚讘专 诪讞诪转 讛讙讝诇讛 讗讜 砖谞砖转专砖 诪诪谞讛 讘讚讘专 砖注讚讬讬谉 讛谞讗转讛 拽讬讬诪转 讗祝 注诇 驻讬 砖讗讬谉 讘讬讚讜 讙讝诇讛 注爪诪讛 砖讛专讬 专讜注讬谉 讗讬谉 讙讝诇讛 拽讬讬诪转 讜诪讻诇 诪拽讜诐 讛讜讗讬诇 讜讬砖 砖诐 讚讘专 诪讞诪转 讛讙讝诇讛 讛专讬 讛讬讗 讻讙讝诇讛 拽讬讬诪转. 注"讻.
讜讻转讘 讛专"诪 讝"诇 讘驻专讬讟讬讜 讜讝"诇 讜讗讜拽诪讛 专讘 谞讞诪谉 讻砖讛讙讝诇讛 拽讬讬诪转 讗讘诇 讗讬谉 讙讝诇讛 拽讬讬诪转 诪讞讝讬专讬谉 诇诪讻讬专讬谉 讜讗讬谉 诪拽讘诇讬谉 诪讛谉 讜砖讗讬谉 诪讻讬专讬谉 诪讞讝讬专讬谉 诇砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 讜讗讬谉 诪拽讘诇讬谉 诪讛谉. 讜住诇拽讗 砖诪注转讗 讘讛讻讬 讚讛讗 讚讗诪专讬 讛讙讝诇谞讬谉 讜诪诇讜讬 专讬讘讬转 讗讬谉 诪拽讘诇讬谉 诪讛谉 讚讜拽讗 讘砖讗讬谉 讙讝诇讛 拽讬讬诪转 讚讻讬讜谉 讚讘注讬讗 讗讛讚讜专讬 诪讚讬讚讬讛 诪诪谞注 讜诇讗 注讘讬讚 转砖讜讘讛 讜讗诪讟讜 诇讛讻讬 注讘讚讬 诇讬讛 专讘谞谉 转拽谞转讗 讗讘诇 讙讝诇讛 拽讬讬诪转 讚诇讗 爪专讬讱 诇讗讛讚讜专讬 诪讚讬诇讬讛 诇讗 注讘讚讬 诇讬讛 专讘谞谉 转拽谞转讗 讛讬诇讻讱 诪拽讘诇讬谉 诪讛谉. 讜诇讗 转讬诪讗 讛谞讬 诪讬诇讬 讛讬讻讗 讚诇讗 讗讬砖转谞讗讬 讙讝诇讛 讗讘诇 讛讬讻讗 讚讗讬砖转谞讗讬 讙讝诇讛 拽谞讬讬讛 讜讻诪讗谉 讚诇讬转讗 诇讙讝诇讛 讚诪讬 讗诇讗 讗祝 注诇 讙讘 讚拽谞讬讬讛 讘砖讬谞讜讬 诪讞讬讬讘 诇砖诇讜诪讬 讚诪讬诐 讜诪拽讘诇讬谞谉 诪讬谞讬讛 讚讻讬 注讘讜讚 专讘谞谉 讛讗讬 转拽谞转讗 诇讗 诪砖讜诐 讚拽谞讬 诇讬讛 讙讝诇谉 诇讙讝诇讛 讛讜讗 讚讗祝 注诇 讙讘 讚拽谞讬 诇讛 谞诪讬 讛讗 诪讞讬讬讘 诇砖诇讜诪讬 讚诪讬 讜诇讗 谞讬诪讗 诪砖讜诐 讚诇讗 诇讬砖诇诐 讻诇讜诐 诪讚讬讚讬讛 讛讜讗 讗诇讗 诪砖讜诐 讛讛讬讗 讚讗诪专讬谞谉 拽砖讛 讙讝诇 讛谞讗讻诇 讚讗驻讬诇讜 爪讚讬拽 讙诪讜专 讗讬谉 讬讻讜诇 诇讛砖讬讘讜 讚讻讬讜谉 讚诇讬转讗 诇讙讝诇讛 讙讘讬讛 讻诇 诪讗讬 讚讗讛讚专 讻诪讗谉 讚诪讛讚专 诇讬讛 诪讚谞驻砖讬讛 拽讗 讞砖讬讘 诇讬讛 讗讘诇 讛讬讻讗 讚讗讬转 诇讙讝诇讛 讙讘讬讛 讗祝 注诇 讙讘 讚讗讬砖转谞讗讬 诇讗 转拽讬谞讜 诇讬讛 专讘谞谉 诪讗讬 讟注诪讗 讚讗讬 拽砖讬 诇讬讛 诇砖诇讜诪讬 讚诪讬 诪讚讬诇讬讛 诇讬讛讚专讛 诇讙讝诇讛 讘注讬谞讗 讜讻讬讜谉 讚谞讬讞讗 诇讬讛 讘讙讝诇讛 讚讬谞讗 讛讜讗 诇拽讘讜诇讬 诪讬谞讬讛 讚诪讬诐. 讚讬拽讗 谞诪讬 讚拽讗诪专讬谞谉 讻讗谉 讘砖讙讝诇讛 拽讬讬诪转 讜讻讗谉 讘砖讗讬谉 讙讝诇讛 拽讬讬诪转 讜诇讗 拽讗诪专讬谞谉 讛讗 讚讗讬转讗 诇讙讝诇讛 讘注讬谞讛 讛讗 讚诇讬转讗 诇讙讝诇讛 讘注讬谞讛 砖诪注 诪讬谞讛. 注"讻.
讜讝讛 诇砖讜谉 讛专讘 讛诪讗讬专讬 讝"诇 讗讘讚讛 讛讙讝诇讛 讗讜 谞砖专驻讛 讗讜 讻诇 砖讗讬谉 讛讙讝诇讛 拽讬讬诪转 诪讻诇 诪拽讜诐 讚讘专 转讜专讛 讞讬讬讘 诇讛讞讝讬专 讗转 讚诪讬讛 讜讻谉 讛讚讬谉 讗祝 诪讚讘专讬 住讜驻专讬诐 讗诇讗 砖讻诇 砖讗讬谉 讙讝诇讛 拽讬讬诪转 讜讘讗 讛讙讝诇谉 诇讛讞讝讬专 讗转 讚诪讬讛 砖诇讗 诪讞诪转 转讘讬注转 讛谞讙讝诇 诪讚转 讞住讬讚讜转 砖诇讗 诇拽讘诇 诪讛谉 讗诇讗 讬讗诪专 诇讜 砖讗讞专 砖讗讬谞讛 讘注讜诇诐 讗讬谞讜 专讜爪讛 讘转砖诇讜诪讬讛 讜讛专讬 讛讜讗 诪讜讞诇 讻讚讬 诇讛讚专讬讱 讗转 讛专砖注讬诐 讘转砖讜讘讛 讜讗诐 拽讘诇讜 砖诇讗 讘讛驻爪专 讗讬谉 专讜讞 讞讻诪讬诐 谞讜讞讛 讛讬诪谞讜. 讜讻谉 讛讚讬谉 讘诪诇讜讬 讘专讬讘讬转 砖讛讞讝讬专讜 砖讗讬谉 诪拽讘诇讬谉 讘诇讗 住讬专讜讘 诪讛诐 讗诇讗 讗诐 讻谉 讛讬讛 讚讘专 讛诪住讜讬诐. 讛讬转讛 讛讙讝诇讛 拽讬讬诪转 砖讗诪专讜 注诇讬讛 砖讞讬讬讘 诇讛讞讝讬专 讜诪拽讘诇诐 诪讛诐 讘诇讗 砖讜诐 住讬专讜讘 诇讗 住讜祝 讚讘专 讘讙讝诇谉 注爪诪讜 讗诇讗 讗祝 诪讬讜专砖讬讜 讜讻谉 讘专讬讘讬转. 诪注转讛 讛谞讬讞 诇讛谉 讗讘讬讛谉 诪注讜转 砖诇 专讬讘讬转 讗祝 注诇 驻讬 砖讛谉 讬讜讚注讬谉 砖讛谉 砖诇 专讬讘讬转 讗讬谉 讞讬讬讘讬谉 诇讛讞讝讬专 讛谞讬讞 诇讛谉 讗讘讬讛谉 驻专讛 讜讟诇讬转 讜讻诇 讚讘专 讛诪住讜讬诐 讞讬讬讘讬谉 诇讛讞讝讬专 砖诇讗 注砖讜 转拽谞讛 讗诇讗 讗讙讝诇讛 砖讗讬谞讛 拽讬讬诪转. 讜讙讚讜诇讬 讛诪讞讘专讬诐 驻住拽讜 讘专讬讘讬转 砖讗祝 讚讘专 讛诪住讜讬诐 讗讬谉 讞讬讬讘讬谉 诇讛讞讝讬专 讗诇讗 诪驻谞讬 讻讘讜讚 讗讘讬讛谉 讜讚讜拽讗 讘砖注砖讛 转砖讜讘讛 讜诇讗 讛住驻讬拽 诇讛讞讝讬专 注讚 砖诪转 讗讘诇 讗诐 诇讗 注砖讛 转砖讜讘讛 讗讬谉 讞讜砖砖讬谉 诇讻讘讜讚讜 讜讗驻讬诇讜 讚讘专 讛诪住讜讬诐 讗讬谉 诪讞讝讬专讬谉 讜诪讻诇 诪拽讜诐 诪诇讜讬 讘专讬讘讬转 注爪诪谉 诪讞讝讬专讬谉 诇爪讗转 讬讚讬 砖诪讬诐 讗诇讗 砖讗讬谉 诪拽讘诇讬谉 诪讛谉 讗诇讗 讗讞专 讛驻爪专. 注"讻.


讻讬讜谉 讚讗讬讻讗 驻住讬讚讗 讚讘讬专讛 砖讜讬讜讛 专讘谞谉 讜讻讜'. 讘讙讝诇讛 砖讗讬谞讛 拽讬讬诪转 讻诇诇 讗驻讬诇讜 讚诪讬诐 讗讬谞讜 诪砖诇诐 讗讘诇 讘讙讝诇讛 拽讬讬诪转 诪讬讛讗 诪砖诇诐 讻讬讜谉 砖讛讬讗 拽讬讬诪转 讜砖转讬 转拽谞讜转 讛讬讜 讚讘讙讝诇讛 砖讗讬谞讛 拽讬讬诪转 讻诇诇 讗驻讬诇讜 讚诪讬诐 讗讬谞讜 诪砖诇诐 讗讘诇 讘砖讙讝诇讛 拽讬讬诪转 诪讞讝讬专 讜讗讬 讗讬讻讗 驻住讬讚讗 讚讘讬专讛 诪砖诇诐 讚诪讬诐 讜讗讬谞讜 诪讞讝讬专 讘注讬谞讛 诪驻谞讬 讛转拽谞讛. 讛专砖讘"讗 讝"诇.


讜讝讛 诇砖讜谉 讛专诪"讛 讝"诇 讘驻专讬讟讬讜 讛讗 讚转谞谉 注诇 讛诪专讬砖 讛讙讝讜诇 砖讘谞讗讜 讜讻讜'. 讜讗住讬拽谞讗 讚诪砖讜诐 驻住讬讚讗 讚讘讬专讛 砖讜讬讜讛 专讘谞谉 讻诪讗谉 讚诇讬转讗 诇讗讜 诇诪讬诪专讗 讚诇讗 砖专讬 诇讬讛 诇谞讙讝诇 诇拽讘讜诇讬 诪讬谞讬讛 讚诪讬诐 讚讛讗 砖讬讟讜诇 讚诪讬讜 拽转谞讬 讜讘砖诇诪讗 讙讘讬 讛谞讱 诪转谞讬讗转讗 讚转谞讗 讘讛讜 诪讞讝讬专讬谉 讚诪讬讬专讬 讘讞讬讜讘讗 讚讙讝诇谉 讬讻讜诇转 诇诪讬诪专 诪讞讝讬专讬谉 讜讗讬谉 诪拽讘诇讬谉 诪讛谉 讗讻诇 讛讻讗 讚诪讬讬专讬 讘讞讬讜讘讗 讚谞讙讝诇 讙讜驻讬讛 讚拽转谞讬 砖讬讟讜诇 讚诪讬讜 诪讗讬 讗讬转 诇讱 诇诪讬诪专 讗诇讗 注诇 讻专讞讱 诪讜转专 诇拽讘诇 讚诪讬诐 讛讬诪谞讜 讚讻讬 注讘讚讜 诇讬讛 专讘谞谉 转拽谞转讗 诇讙讝诇谉 诇砖诇讜诪讬 讚诪讬诐 诪砖讜诐 驻住讬讚讗 讚讘讬专讛 讗讻诇 诇诪驻讟专讬讛 诇讙诪专讬 诇讗 讚讛讗 讗讬转讗 诇讙讝诇讛 拽讬讬诪转. 讜讛讗 讚诪拽砖讬谞谉 诪讬谞讛 诇专讘 谞讞诪谉 讚讗诪专 讙讝诇讛 拽讬讬诪转 诪拽讘诇讬谉 诪讛谉 诇讗讜 诇诪讬诪专讗 讚诪砖诪注 诪诪转谞讬转讬谉 讚讗驻讬诇讜 讙讝诇讛 拽讬讬诪转 讗讬谉 诪拽讘诇讬谉 诪讛谉 讚讛讗 讜讚讗讬 讗讬驻讻讗 砖诪注讬谞谉 诪诪转谞讬转讬谉 讚讛讗 讘讛讚讬讗 拽转谞讬 砖讬讟讜诇 讚诪讬讜 讜讻讬 转讬诪讗 讛讻讬 拽讗 讚讬讬拽 诪讬谞讛 讻讬讜谉 讚转拽讬谞讜 专讘谞谉 诪注讬拽专讗 讚诇砖拽讜诇 讚诪讬诐 讛讜讬 诇讬讛 讻诪讬 砖讗讬谉 讙讝诇讛 拽讬讬诪转 讜讛砖转讗 谞诪讬 讚转拽讬谞讜 诇讛讜 诇讙讝诇谞讬诐 讘砖讗讬谉 讙讝诇讛 拽讬讬诪转 讚诇讗 诇讬拽讘讬诇 诪讬谞讬讬讛讜 讙讘讬 诪专讬砖 谞诪讬 讚诇讗 诇讬拽讘诇 诪讬谞讬讬讛讜 诇讗 住诇拽讗 讚注转讱 讚讗诐 讻谉 讛讜讬讗 诇讛 转拽谞转讗 诇转拽谞转讗 讜讗谞谉 拽讬讬诪讗 诇谉 讚转拽谞转讗 诇转拽谞转讗 诇讗 注讘讚讬谞谉 讗诇讗 讻讬 拽讗 诪拽砖讬谞谉 讛讻讗 诪砖讜诐 讚诪砖诪注 诇讟注诪讬讛 讚专讘 谞讞诪谉 讚讻诇 讛讬讻讗 讚讙讝诇讛 拽讬讬诪转 讘注讬讗 诇诪讬讛讚专 讘注讬谞讛 讜诇讗 讞讬讬砖讬谞谉 诇转拽谞转 讛砖讘讬诐 讜讗诪讟讜 诇讛讻讬 拽讗 诪拽砖讬谞谉 注诇讬讛 诪诪专讬砖 讚转拽讬谞讜 专讘谞谉 讚诇讬砖拽讜诇 讚诪讬 讜驻专讬拽 砖讗谞讬 讛转诐 讚讗讬讻讗 驻住讬讚讗 讟讜讘讗. 注"讻.


讞讜"诪 砖谞"讚 诪转谞讬转讬谉 讙讝诇 驻专讛 诪注讜讘专转 讜讬诇讚讛 讜讻讜'. 讗砖转讻讞 讚谞砖讘讞讛 讘专砖讜转 讙讝诇谉 讛专讘讛 讚讬讜转专 砖讜讬诐 讛讜诇讚讜转 讻砖讬爪讗讜 诇讗讜讬专 讛注讜诇诐 诪砖砖讜讬谉 讛注讜讘专讬诐 讘诪注讬 驻专讛 讗祝 注诇 驻讬 砖讛驻专讛 砖讜讛 讬讜转专 讻砖讛讬讗 诪注讜讘专转 诪诪讛 砖转砖讜讛 诇讗讞专 诇讬讚讛 讻讚讗诪专讬谞谉 讘驻专拽 驻专讛 驻砖讬讟讗 驻专讛 讚讞讚 讜讜诇讚讛 讚讞讚 驻讟诪讗 诇讘注诇 讛驻专讛 谞驻讞讗 诪讗讬 讜讛诇讻转讗 讚讞讜诇拽讬谉 砖诪注 诪讬谞讛 砖讬讜转专 诪砖讜讘讞转 讛讬讗 拽讜讚诐 砖转诇讚 诪诇讗讞专 砖转诇讚 讗驻讬诇讜 讛讻讬 讗讬谞讜 砖拽讜诇 讗讜转讜 讙专注讜谉 砖讘讞 砖诇 驻专讛 讻谞讙讚 砖讘讞 砖谞讜住祝 讘讜诇讚 讜讗讬谞讜 诪砖诇诐 讗诇讗 讚诪讬 驻专讛 讛注讜诪讚转 诇讬诇讚 砖讛讬转讛 砖讜讛 讞诪砖讬诐 讝讜讝 讜讛注讜讚祝 砖砖讜讛 注讻砖讬讜 讛讜诇讚 讬讜转专 砖诇讜 讛讜讗 讚拽谞谞讛讜 讘砖讬谞讜讬 讜讗讬谞讜 诪讞讝讬专 讗诇讗 讛驻专讛 诇讘讚讛 讜诇讗 讛讜诇讚讜转 讚讛讗 讗讬转注讘讬讚 讘讛讜 砖讬谞讜讬 讜讗讬谞讜 诪讞讝讬专 讗诇讗 讚诪讬 讛注讜讘专讬诐 讻诪讜 砖讛讬讜 砖讜讬诐 讘砖注转 讛讙讝诇讛. 讜讻谉 专讞诇 砖讟注谞讛 诪讙讬讝讛 讜讙讝讝讛 诇讗讞专 讞讜讚砖 讗讜 讗驻讬诇讜 讘讗讜转讜 讬讜诐 注爪诪讜 砖诇讗 讙讚诇 讛爪诪专 讻诇讜诐 讗驻讬诇讜 讛讻讬 谞讜住祝 讘爪诪专 砖讘讞 砖讬讜转专 砖讜讛 讛爪诪专 诪砖谞讙讝讝 诪诪讛 砖讛讬讛 砖讜讛 诪拽讜讚诐 诇讻谉 诪砖讜诐 讛讻讬 讗诐 讛专讞诇 讛讬讗 讘注讬谉 诪讞讝讬专 讛专讞诇 注爪诪讛 讜讚诪讬 讛爪诪专 讻驻讬 砖讛讬转讛 砖讜讛 讘砖注转 讛讙讝诇讛 讜讗诐 讗讬谞讛 讘注讬谉 诪砖诇诐 讚诪讬 驻专讛 讛注讜诪讚转 诇讬诇讚 讜讚诪讬 专讞诇 讛注讜诪讚转 诇讬讙讝讝. 讛"专 讬讛讜谞转谉 讝"诇.
讜讝讛 诇砖讜谉 讛专讘 讛诪讗讬专讬 讝"诇 讙讝诇 驻专讛 诪注讜讘专转 讜讬诇讚讛 讘专砖讜转 讛讙讝诇谉 讗讜 专讞诇 讟注讜谞讛 讜讙讝讝讛 砖讛专讬 讛驻专讛 讜讛专讞诇 诇讗 谞砖转谞讜 讗诇讗 砖讛讜诇讚讜转 讜讛爪诪专 谞转讞讚砖 讘讛谉 讞讬讚讜砖 讜谞砖转谞讜 讜诪注转讛 诪讞讝讬专 讛驻专讛 讜讛专讞诇 讜诪讛 谞注砖讛 讘讜诇讚讜转 讜讘爪诪专 讗诐 转讗诪专 砖讬砖诇诐 讗转 讚诪讬讛诐 讻诪讛 砖砖讜讬谉 注讻砖讬讜 讛专讬 讛驻住讚转 讗转 讛讙讝诇谉 诇砖诇诐 讬讜转专 诪诪讛 砖讙讝诇 砖讻砖讗转讛 诪讞砖讘 驻专讛 诪注讜讘专转 讗讬谉 注专讱 砖诇讛 注讜诇讛 讻诇 讻讱 讻诪讜 砖注讜诇讛 注专讱 驻专讛 讜讜诇讚讜转 砖诇讛 讗讞专 砖讬诇讚讛 讜讻谉 专讞诇 讟注讜谞讛 讗讬谞讛 谞诪讻专转 注诇 讛注专讱 砖转诪讻专 讗讞专 砖转讙讝讝 专讞诇 诇讝讛 讜爪诪专 诇讝讛 讜讗驻讬诇讜 讙讝讝讛 讘讜 讘讬讜诐 砖讙讝诇 砖诇讗 谞讜住祝 讘砖讬注讜专 讛爪诪专 讜讻谉 讗驻讬诇讜 讬诇讚讛 讛驻专讛 讘讬讜诐 砖讙讝诇讛 诪注转讛 砖诪讬谉 讚诪讬 驻专讛 诪注讜讘专转 讜讗讞专 讻讱 砖诪讬谉 讻诪讛 砖讜讛 讗讞专 砖讬诇讚讛 讜诪砖诇诐 诇讜 讛驻讞转 讘讚诪讬诐 讜讛讜诇讚讜转 砖诇讜 专爪讛 诇讜诪专 砖诇 讙讝诇谉 讜讗祝 讘诇讗 讬讗讜砖 砖砖讬谞讜讬 讝讛 砖讬谞讜讬 讙讚讜诇 讛讜讗 讜拽讜谞讛 讘诇讗 讬讗讜砖 讘砖讬谞讜讬 诪注砖讛 讜讻谉 讘爪诪专. 讜讙讚讜诇讬 讛诪讞讘专讬诐 驻讬专砖讜讛 讚讜拽讗 诇讗讞专 讬讗讜砖 讜讗诐 讛驻专讛 讗讜 讛专讞诇 讗讬谞讛 讘注讬谉 诪砖诇诐 讚诪讬 驻专讛 讛注讜诪讚转 诇讬诇讚 讜讻讜'. 注"讻.
讜讝讛 诇砖讜谉 讛专"诪 诪住专拽住讟讛 讝"诇 讙讝诇 驻专讛 诪注讜讘专转 讜讬诇讚讛 讗爪诇讜 诪砖诇诐 讚诪讬 驻专讛 诪注讜讘专转 讜讗讬 讗讬转讗 诇驻专讛 砖拽讬诇 诇讛 讜诪砖诇诐 讚诪讬讛 诪讗讬 讚讛讜讬讗 砖讜讬讗 讟驻讬 讘砖注转 讙讝诇讛. 注"讻. 讜讛专讗"砖 讝"诇 讞讜诇拽 注讬讬谉 讘驻住拽讬讜.
讙讝诇 驻专讛 讜谞转注讘专讛 讗爪诇讜 讜讬诇讚讛 讜讻谉 专讞诇 讙讝讜讝讛 讜谞讟注谞讛 讗爪诇讜 讜讙讝讝讛 讛专讬 讝讛 砖讬谞讜讬 讗祝 讗爪诇 讛驻专讛 讜讛专讞诇 讜讗讬谞讜 讞讬讬讘 诇讛讞讝讬专 讗诇讗 讚诪讬 驻专讛 砖讗讬谞讛 诪注讜讘专转 讜专讞诇 砖讗讬谞讛 讟注讜谞讛 讻砖注转 讛讙讝诇讛 讜讗祝 讘诇讗 讬讗讜砖 讜讛讜讗 讛讚讬谉 讗祝 注诇 驻讬 砖诇讗 讬诇讚讛 讜诇讗 谞讙讝讝讛 讜讻谉 讬转讘讗专 讘讙诪专讗. 讜讙讚讜诇讬 讛诪讞讘专讬诐 讻转讘讜 讘讝讜 讚讜拽讗 讻砖谞转讬讗砖讜 讛讘注诇讬诐 讜讻谉 讻转讘讜 砖讗祝 诇讗讞专 讬讗讜砖 讗诐 讙讝讝讛 讜讬诇讚讛 讙讬讝讛 讜讜诇讚讜转 诇讙讝诇谉 讜讘讛诪讛 诇讘注诇讬讛 讜讗诐 诇讗 谞讙讝讝讛 讜诇讗 讬诇讚讛 诪讞讝讬专 讛讘讛诪讛 注爪诪讛 讜谞讜讟诇 讛砖讘讞 诪谉 讛谞讙讝诇 讜讻谉 驻讬专砖讜 专讜讘 诪驻专砖讬诐. 讜讗祝 注诇 驻讬 砖讗诪专讜 讘讻讗谉 诪砖诇诐 讻砖注转 讛讙讝诇讛 讗讬谉 诪砖诇诐 讻砖注转 讛讙讝诇讛 讛讗诪讜专 讻讗谉 讻讗讜转讜 讛讗诪讜专 讘爪诪专 讜注爪讬诐 砖注砖讗谉 讘讙讚 讜讻诇讬诐 讗诇讗 诪讞讝讬专 讛驻专讛 讜谞讜讟诇 诪诪谞讜 砖讘讞. 讚讘专 讝讛 砖驻讬专砖讜 讙讚讜诇讬 讛诪讞讘专讬诐 诪砖谞转谞讜 讘讗讞专 讬讗讜砖 诇讗 诪驻谞讬 砖砖讬谞讜讬 诪注砖讛 爪专讬讱 诇讬讗讜砖 讗诇讗 砖讗讬谉 讝讛 讗爪诇诐 砖讬谞讜讬 诪注砖讛 讙诪讜专. 讜专讜讘 诪驻专砖讬诐 讚谞讬诐 诪砖谞转谞讜 讘砖讬谞讜讬 诪注砖讛 讜讗讬谉 爪专讬讱 诇讬讗讜砖 讜拽爪转 讞讻诪讬诐 谞讜讟讬诐 诇讜诪专 砖讗祝 砖讬谞讜讬 诪注砖讛 爪专讬讱 讬讗讜砖 诪诪讛 砖讗诪专讜 讘驻专拽 诪专讜讘讛 讘注谞讬谉 讛爪讘注 砖砖讬谞讜讬 讛砖诐 讻砖讬谞讜讬 诪注砖讛 讜爪专讬讱 讬讗讜砖 讻诪讜 砖讘讬讗专谞讜 诇砖诐 讜诪讻诇 诪拽讜诐 讗讬谉 讚讘专讬讛诐 讻诇讜诐 砖砖讬谞讜讬 讛砖诐 讗讬谞讜 讻砖讬谞讜讬 诪注砖讛 讜讗讬谞讜 拽讜谞讛 讗诇讗 讘讬讗讜砖. 讛专讘 讛诪讗讬专讬 讝"诇.


讙诪专讗 讛讙讜讝诇 讗转 讛专讞诇 讜讙讝讝讛 讜讬诇讚讛 诪砖诇诐 讙讬讝讜转讬讛 讜讻讜'. 讘讙讜讝诇 讗转 讛专讞诇 讜谞讟注谞讛 讗讜 谞转注讘专讛 讗爪诇讜 讛讬讗 诪转谞讬转讗 讚讗讬 讘砖讙讝诇讛 讟注讜谞讛 讜诪注讜讘专转 诇讬讻讗 诪讗谉 讚讗诪专 砖讬讛讗 诇讙讝诇谉 讞诇拽 讘讙讬讝讜转 讜讛讜诇讚讜转 讚诇讻讜诇讬 注诇诪讗 讻砖注转 讛讙讝诇讛 诪砖诇诐 讜转谞谉 讙讝诇 驻专讛 诪注讜讘专转 讜讬诇讚讛 专讞诇 讟注讜谞讛 讜讙讝讝讛 诪砖诇诐 讚诪讬 驻专讛 注讜诪讚转 诇讬诇讚 讜讚诪讬 专讞诇 注讜诪讚转 诇讬讙讝讝 讜讛讗 讚诪转谞讬转讬谉 讻讜诇讬 注诇诪讗 讛讬讗. 讜讻诪讜 砖砖谞讬谞讜 讘驻专拽 讛诪驻拽讬讚 讛砖讜诇讞 讬讚 讘驻拽讚讜谉 讘讬转 砖诪讗讬 讗讜诪专讬诐 讬诇拽讛 讘讞住专 讜讘讬转专 讜讘讬转 讛诇诇 讗讜诪专讬诐 讻砖注转 讛讜爪讗讛 讜驻讬专砖 讘讙诪专讗 讻砖注转 讛讜爪讗讛 诪讘讬转 讘注诇讬诐 讜讗讜拽讬诪谞讗 驻诇讜讙转讬讬讛讜 讘讛讗讬 驻诇讜讙转讗 讚专讘讬 诪讗讬专 讜专讘讬 讬讛讜讚讛 讘讬转 砖诪讗讬 讻专讘讬 诪讗讬专 讚诪诇拽讬谞谉 诇讬讛 讗驻讬诇讜 讘讬转专 讚讛讬讬谞讜 讙讬讝讜转 讜讜诇讚讜转 砖谞讟注谞讛 讜讙讝讝讛 讜谞转注讘专讛 讜讬诇讚讛 讜讘讬转 讛诇诇 讻专讘讬 讬讛讜讚讛 讚讗诪专 讻砖注转 讙讝诇讛 讚讛讬讬谞讜 讞讜讝专转 讘注讬谞讛. 讜注讜讚 讚讘住诪讜讱 诪讜拽诪讬谞谉 驻诇讜讙转讬讬讛讜 讚专讘讬 讬讛讜讚讛 讜专讘讬 砖诪注讜谉 讘砖讘讞 砖注诇 讙讘讬 讙讝诇讛 讻诇讜诪专 砖讛砖讘讬讞讛 讘讬讚 讛讙讝诇谉 讜注讚讬讬谉 讛讜讗 注诇 讙讘讛 讜讻讚诪讬讬转讬 注诇讛 讘住讬驻讗 讚诪转谞讬转讬谉 讚拽转谞讬 驻专讛 讜谞转注讘专讛 讗爪诇讜. 讜讛讜爪专讻转讬 诇讻转讜讘 讻谉 诪驻谞讬 砖专讗讬转讬 讘驻讬专讜砖讬 讛专"讞 讝"诇 讞讬诇讜祝 讝讛 讜讻谉 讻转讘 讙讝诇 驻专讛 诪注讜讘专转 讜讬诇讚讛 讗爪诇讜 讟注讜谞讛 讜讙讝讝讛 诪砖诇诐 讗讜转讛 讜讗转 讙讬讝讜转讬讛 讜讗转 讜诇讚讜转讬讛 讚讘专讬 专讘讬 诪讗讬专 讜讻讜' 讜砖诪讗 讛讜讗 讘讟注讜转 讬讚讬 住讜驻专 讘讙讬专住讗. 讜讻谉 谞专讗讛 转讬诪讛 讘驻讬专讜砖讜 讜讝讛 诇砖讜谞讜 砖讻转讘 讘驻讬专讜砖 讛讘专讬讬转讗 专讘讬 诪讗讬专 住讘专 诪讞讝讬专 讛讻诇 专讘讬 讬讜讞谞谉 住讘专 讛拽专谉 讘诇讘讚 专讘讬 砖诪注讜谉 住讘专 讛拽专谉 讞讜讝专 讜讛讙讬讝讜转 讜讛讜诇讚讜转 讞讜诇拽讬谉. 注讚 讻讗谉. 讜讛讙讬讝讜转 讜讛讜诇讚讜转 砖讛讬讜 注诇 讙讘讛 讘砖注转 讛讜爪讗转 讘注诇讬诐 拽专谉 讛讜讗 讗诇讗 讗诐 讻谉 讬驻专砖 讛讜讗 讝"诇 砖讗驻讬诇讜 讛讙讬讝讛 砖讛砖讘讬讞讛 讜谞转讙讚诇讛 讜讻谉 讛讜诇讚 砖讛讬讛 拽讟谉 砖诇讗 讛讙讬注 讝诪谉 诇讬讚讛 讜谞讙诪专 讘讬讚 讙讝诇谉 拽专讬 砖讬谞讜讬 讜讘讛讗 驻诇讬讙讬 讜讛讜讛 诇讬讛 讻讙讝诇 注讙诇 讜谞注砖讛 砖讜专 讜砖讛 讜谞注砖讛 讗讬诇. 讜讙诐 讝讛 讗讬谞讜 诪讞讜讜专 讘注讬谞讬 讚诪讚拽转谞讬 讘专讬砖讗 讚诪转谞讬转讬谉 讙讝诇 驻专讛 诪注讜讘专转 讜讬诇讚讛 讗爪诇讜 专讞诇 讟注讜谞讛 讜讙讝讝讛 诪砖诇诐 讚诪讬 驻专讛 讛注讜诪讚转 诇讬诇讚 讜专讞诇 讛注讜诪讚转 诇讬讙讝讝 诪砖诪注 讚讗祝 注诇 驻讬 砖讗讬谉 注讜诪讚转 诇讬诇讚 讘砖注转 讙讝诇讛 讜诇讗 注讜诪讚转 诇讬讙讝讝 诪砖诇诐 讻讗诇讜 注讜诪讚转 诇讬诇讚 讜诇讬讙讝讝 讜讙讜讚诇 讛讙讬讝讛 讜讛讜诇讚 讗讬谞讜 谞注砖讛 砖讬谞讜讬 砖讛讙讬讝讜转 讜讛讜诇讚讜转 讟驻诇讛 讛谉 诇讙讜祝 讛讘讛诪讛 讜讻讬讜谉 砖诇讗 谞砖转谞讛 讙讜祝 讛讘讛诪讛 讗祝 注诇 驻讬 砖讙讜祝 讛讙讬讝讛 讜讛讜诇讚 谞砖转谞讛 讗讬谉 讝讛 拽专讜讬 砖讬谞讜讬. 讻谉 谞专讗讛 诇讬. 讜讙诐 讛专讗讘"讚 讝"诇 驻讬专砖讛 讘讙讬讝讜转 讜讜诇讚讜转 砖谞转讞讚砖讜 诇讗讞专 讙讝诇讛 讜讟注诪讗 讚专讘讬 诪讗讬专 讻讚讗住讬拽谞讗 诪砖讜诐 拽谞住讗. 讛专砖讘"讗 讝"诇.


讞讜"诪 砖"讜 诇诪讗讬 谞驻拽讗 诪讬谞讛 诇讛讬讻讗 讚讻讞砖讗 诪讻讞砖 讻诇讜诪专 讻讞砖 讚诇讗 讛讚专 讚讛讜讬 砖讬谞讜讬 砖讗讬谞讜 讞讜讝专. 转讗 砖诪注 诇爪讘讜注 诇讜 讗讚讜诐 讜讻讜' 讚诪讬 爪诪专讜 讜砖讘讞讜 讘注讬 诇诪讬转讘 诇讬讛 诪住转讘专讗 诇讬 讚讛讗讬 诇讬砖谞讗 诇讗讜 讚讜拽讗 讚讻诇 砖讗转讛 讗讜诪专 砖讬谞讜讬 讘诪拽讜诪讜 注讜诪讚 讗讬谞讜 诪砖诇诐 讚诪讬诐 讗诇讗 爪诪专讜 讜砖讘讞讜 讛讜讗 砖讞讜讝专 讘注讬谞讜 讜讗诐 讛砖讘讞 讬讜转专 注诇 讛讛讜爪讗讛 谞讜转谉 诇讜 讛讬爪讬讗讛 讻讚讘专讬 专讘讬 讬讜讞谞谉 讗诇讗 诇讬砖谞讗 讘注诇诪讗 讛讜讗 讚拽讗诪专 讜讛讻讜讜谞讛 诇讜诪专 讚讗驻讬诇讜 讛砖讘讞 讛讜讬 讚讘注诇 讛讘讬转 讜诇讗 讛讜讬 驻诇讬讙 专讘讬 诪讗讬专 注诇讬讛 讚专讘讬 讬讜讞谞谉 讘讛讗. 讻谉 谞专讗讛 诇讬. 讛专砖讘"讗 讝"诇.


讚诪讬 爪诪专讜 讜砖讘讞讜 诇讗. 讻讙讜谉 砖讛讬讛 讛爪诪专 讬驻讛 讚讬谞专 讜谞转谉 诇讜 诪注讛 讘砖讻专讜 诇爪讘讜注 诇讜 讗讚讜诐 讜爪讘注讜 砖讞讜专 讜注讻砖讬讜 砖讜讛 讚讬谞专 讜砖转讬 诪注讜转 讚讗讜转讛 诪注讛 讛讬转讬专讛 注诇 砖讻专讜 讚讛讬讬谞讜 砖讘讞讜 讜拽讗诪专 专讘讬 诪讗讬专 讚讗讬谞讜 谞讜转谉 诇讜 讗诇讗 讚诪讬 爪诪专讜 讘诇讘讚 讜讗讬 住诇拽讗 讚注转讱 住讘专 专讘讬 诪讗讬专 砖讬谞讜讬 讘诪拽讜诪讜 注讜诪讚 讚诪讬 爪诪专讜 讜砖讘讞讜 讘注讬 诇诪讬转讘 诇讬讛 讚讻讬 拽讗 砖讘讞 讘专砖讜转讬讛 讚诪专讗 砖讘讞 讗诇讗 诇讗讜 讜讻讜'. 讙讗讜谉 讝"诇.


讗诇讗 诇讗讜 砖诪注 诪讬谞讛 拽住讘专 专讘讬 诪讗讬专 砖讬谞讜讬 拽讜谞讛 讜讛讻讗 拽谞住讗 讛讜讗 讚拽讗 拽谞讬住. 讻诇讜诪专 讘讛讙讜讝诇 讗转 讛专讞诇 讜讙讝讝讛 讜讘爪讘注 诇讗 拽谞讬 诪砖讜诐 讚讘砖讜讙讙 讛讜讗 砖讗讬谞讜 住讘讜专 砖讬拽驻讬讚 讘注诇 讛讘讬转 讘讻讱 讜讻讚讗住讬拽谞讗 讘住诪讜讱 讜讟注诪讬讛 讚专讘讬 讬讜讞谞谉 讗祝 注诇 讙讘 讚住讘讬专讗 诇讬讛 讚砖讬谞讜讬 拽讜谞讛 诪砖讜诐 讚拽住讘专 讚诪砖谞讛 诪讚注转 讘注诇 讛讘讬转 讗讬谞讜 谞拽专讗 讙讝诇谉 砖讗讬谉 讛爪讘注 诪转讻讜讜谉 诇讙讝讜诇 讜讻砖砖谞讛 诪爪讘注 诇爪讘注 讛讜讬 诇讬讛 讘讗讜转讜 爪讘注 讻讬讜专讚 砖诇讗 讘专砖讜转 讜讬讚讜 注诇 讛转讞转讜谞讛 讚专讘讬 诪讗讬专 讘诇讞讜讚 讛讜讗 讚讗讬转 诇讬讛 讻诇 讛诪注讘讬专 注诇 讚注转讜 砖诇 讘注诇 讛讘讬转 谞拽专讗 讙讝诇谉 讻讚诪讜讻讞 讘驻专拽 讛讗讜诪谞讬谉 讘讙诪专讗 诇讛讜诇讬讻讛 讘讛专 讜讛讜诇讬讻讛 讘讘拽注讛. 拽砖讬讗 诇讬 讗讻转讬 诪谞讗 诇讬讛 诪诪转谞讬转讬谉 讚诇爪讘讜注 诇讜 讗讚讜诐 讚住讘讬专讗 诇讬讛 诇专讘讬 诪讗讬专 砖讬谞讜讬 拽讜谞讛 讚讬诇诪讗 诇注讜诇诐 讗讬谞讜 拽讜谞讛 讘注诇诪讗 讜讛讻讗 砖讗谞讬 诪砖讜诐 讚拽住讘专 讗讜诪谉 拽谞讬 讘砖讘讞 讻诇讬 讚讻诇 砖砖谞讛 诪讚注转 讘注诇讬诐 诇讗 注诇 讚注转 诇讛砖讘讬讞 诇讘注诇 讛讘讬转 爪讘注讜 讗诇讗 诇讛砖讘讬讞 诇注爪诪讜. 讜讬砖 诇讜诪专 讚诇讗 讘注讬 诇讗讜拽诪讛 讘讛讻讬 诪砖讜诐 讚讗住讬拽 诇拽诪谉 专讘讗 讘驻诇讜讙转讗 讚注砖讛 诇讬 砖讬专讬诐 讜谞讝诪讬诐 讚讘讬谉 专讘讬 诪讗讬专 讜讘讬谉 讞讻诪讬诐 住讘讬专讗 诇讛讜 讚讗讬谉 讗讜诪谉 拽讜谞讛 讘砖讘讞 讻诇讬. 注讜讚 讬砖 诇讜诪专 讚注诇 讻专讞讱 诇讗讜 诪砖讜诐 讚讗讜诪谉 拽讜谞讛 讘砖讘讞 讻诇讬 讛讜讗 诪讚拽转谞讬 谞讜转谉 诇讜 讚诪讬 爪诪专讜 讜讗讬 讗讬转讗 爪诪专讜 诪讬讘注讬 诇讬讛 讜讛爪讘注 谞讜讟诇 讘讜 讻讚讬 砖讘讞讜. 讗讜 砖诪讗 砖诪讬谉 诇讜 讜讘注诇 讛爪诪专 诪住诇拽讜 讘讚诪讬诐. 讜注讜讚 讚注诇 讻专讞讱 专讘讬 诪讗讬专 住讘讬专讗 诇讬讛 讻诇 讛诪注讘讬专 注诇 讚注转讜 砖诇 讘注诇 讛讘讬转 谞拽专讗 讙讝诇谉 讜讻讚讚讬讬拽 诇讛 讘驻专拽 讛讗讜诪谞讬谉 诪讚转谞讬讗 专讘讬 砖诪注讜谉 讗讜诪专 诪砖讜诐 专讘讬 诪讗讬专 讛谞讜转谉 讚讬谞专 诇注谞讬 诇讬拽讞 诇讜 讞诇讜拽 诇讗 讬拽讞 诇讜 讟诇讬转 诪驻谞讬 砖诪注讘讬专 注诇 讚注转讜 砖诇 讘注诇 讛讘讬转 讗诇诪讗 讛谞讜转谉 爪诪专 诇爪讘注 诇爪讘讜注 诇讜 讗讚讜诐 讜爪讘注讜 砖讞讜专 讙讝诇谉 讛讜讗 讜诪砖讜诐 讚砖讬谞讜讬 拽讜谞讛 讗诪专讛 专讘讬 诪讗讬专. 讛专砖讘"讗 讝"诇.


讗讜 讚讬诇诪讗 讘砖讜讙谞 谞诪讬 拽谞讬讬讛 讻讙讜谉 讛谞讬 讚讗诪专讬谞谉 诇拽诪谉. 讗讬 谞诪讬 讻讙讜谉 砖讛讜专讬砖讛 诇讘谞讜 讜讙讝讝讛 讜讬诇讚讛 讚讘谞讜 讜讚讗讬 诇讗讜 诪讝讬讚 讛讜讗 讚诇讗 讛讜讛 讬讚注. 讛专讗讘"讚 讝"诇.


砖讘讞 驻讬专讜转 讛讬讻讬 讚诪讬 讻讙讜谉 砖讙讝诇 诪讞讘专讜 砖讚讛 讜讻讜'. 讚讘专 讝讛 讬砖 诪驻专砖讬诐 讗讜转讜 讗祝 讘讘注诇 讞讜讘 讻讙讜谉 砖讘讗 讘注诇 讞讜讘 砖诇 诪讜讻专 讜讟专祝 讛砖讚讛 注诐 讛砖讘讞 讜讛驻讬专讜转 讜讗祝 注诇 驻讬 砖讗诪专讜 砖讗讬谉 讘注诇 讞讜讘 讙讜讘讛 讗转 讛驻讬专讜转 讗诇讗 讛砖讘讞 砖讗诐 讛讜砖讘讞 诪讗诇讬讜 讙讜讘讛 讗转 讻讜诇讜 讜讗诐 注诇 讬讚讬 讛讜爪讗讛 讙讜讘讛 讗转 讞爪讬讜 讻诪讜 砖讬转讘讗专 讘诪拽讜诪讜 讚讜拽讗 驻讬专讜转 讛转诇讜砖讬谉 讜讻诇 砖讻谉 讗转 砖谞讗讻诇讜 讛讗 驻讬专讜转 讛谞诪爪讗讬诐 讘拽专拽注 谞讜讟诇谉 讘注诇 讞讜讘 讜讛专讬 砖诇讜拽讞 讞讜讝专 讜转讜讘注 诇诪讜讻专 讙讜祝 拽专拽注 讜驻讬专讜转 讜砖讘讞 讗诐 讻讜诇讜 讗诐 讞爪讬讜 讜讗诪专 砖讗讬谞讜 讙讜讘讛 驻讬专讜转 讜砖讘讞 讗诇讗 诪讘谞讬 讞讜专讬谉. 讜讻讘专 讛拽砖讜 讘讘讬讗讜专讛 讜讛专讬 讗转讛 爪专讬讱 诇驻专砖 讘砖诪讻专 讛诇讜讛 砖讚讜转 讗讞专讬诐 讗讞专 砖诪讻专 讗转 讝讛 砖讛讜讗 讟讜专祝 注讻砖讬讜 讜讗诐 讻谉 诪注讬拽专讜 讛讗讬讱 讘注诇 讞讜讘 讟讜专祝 讜讬讗诪专 诇讜 讛谞讞转讬诐 诇讱 诪拽讜诐 诇讙讘讜转 诪诪谞讜. 讜转讬专爪讜 讘讗驻讜转讬拽讬 诪驻讜专砖 讗讜 砖诇讗 讻转讘 诇讜 讚讗讬拽谞讬 讜讘砖注转 讛诇讜讗讛 诇讗 讛讬讛 诇讜 讗诇讗 拽专拽注 讝讛. 讗诇讗 砖转讬专讜抓 讝讛 讛讗讞专讜谉 讗讬谞讜 注讜诇讛 诇注谞讬谉 砖讘讞 讻诪讜 砖讬转讘讗专 讘驻专拽 砖谞讬诐 讗讜讞讝讬谉 讜住讜讙讬讗 讝讜 诪讜讻讞转 诇驻专砖讛 讘谞讙讝诇 讜讘驻专拽 诪讬 砖诪转 讬专讗讛 诇驻专砖 讘讘注诇 讞讜讘 讜讘驻专拽 砖谞讬诐 讗讜讞讝讬谉 讬专讗讛 诇驻专砖 砖讘讞 拽专拽注讜转 讘讘注诇 讞讜讘 讜驻讬专讜转 讘谞讙讝诇. 讜诪讻诇 诪拽讜诐 讛讚讬谉 讘砖谞讬讛诐 讻诪讜 砖讻转讘谞讜. 讛专讘 讛诪讗讬专讬 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 诪砖诇诐 讚诪讬 驻专讛 讛注讜诪讚转 诇讬诇讚 讜讻诇 砖讘讞 砖诪砖注转 讙讝讬诇讛 注讚 砖转诇讚 诇讙讝诇谉 注讻"诇 讻"讻 讙诐 讛专讗"砖 讜注讬讬谉 讘讗讜专讱 砖诐 讘驻住拽讬讜:





讞讻诪转 砖诇诪讛

讙诪专讗 转"专 讛讙讜讝诇 专讞诇 讜讙讝讝讛 驻专讛 讜讬诇讚讛 讻爪"诇 讜谞"讘 讻讱 谞"诇 讜讛专讬"祝 讙讜专住 讗讜 讬诇讚讛:


砖诐 讜转谞讬 讙讝诇 讘讛诪讛 讜讛讝拽讬谞讛 讻讜' 讻爪"诇:


专砖"讬 讘讚"讛 专讜讗讬诐 讗讜转讛 讜诪砖诇诐 讚诪讬诐 讻砖注转 讛讙讝讬诇讛 讻讜' 讻爪"诇:





专砖"砖

讙诪专讗 诪讗讬 讗讘谞讟 讚诪讬 讗讘谞讟. 专"诇 讚转讛讗 谞爪专讱 诇诪讻讜专 讛讗讘谞讟 讜诇砖诇诐 讚诪讬诐 诇讛谞讙讝诇讬诐 讻讚讗诪专 砖诪讜讗诇 诇注讬诇 讚讗讬谉 砖诪讬谉 诇讙讝诇谉 讜讻驻专砖"讬 讜讛转讜住' (诇注讬诇 讬讗) 讜诪砖诪注 讚讗驻讬' 诇"诇 讝讜讝讬 注"砖 讘谞"讬 讜诇驻讬' 讛转讜住' (讚讘"诪 爪讜 讘) 讚"讛 讝讬诇 爪专讬讱 诇驻专砖 讚诪讬 讗讘谞讟 专"诇 讛讗讘谞讟 讘砖讜诪转 讚诪讬讜 讘讚诪讬 砖讜讬讜 讜诇讗驻讜拽讬 诪讛诪拽砖讛 讚讛讗讘谞讟 注爪诪讜 讛讬讛 讙讝讜诇 讛讬讛 诪讞讝讬专讜 讻诪讜 砖讛讜讗:





驻谞讬 讬讛讜砖注

讘驻讬专砖"讬 讘讚"讛 诪砖讜诐 驻住讬讚讗 讚讘讬专讛 讻讜' 讜诪讬讛讜 讚诪讬 讘注讬 讗讛讚讜专讬 注讻"诇. 讜讗祝 注"讙 讚讘诇讗"讛 诇讗 拽砖讛 诪诪讗讬 讚拽转谞讬 讙讘讬 诪专讬砖 砖谞讜讟诇 讚诪讬讜 讚讛讗 诪转谞讬' 讚诪专讬砖 拽讜讚诐 转拽谞转讗 讚专' 讛讜讬 讟讜讘讗 讗诇讗 讚专砖"讬 讻转讘 讻谉 诇拽讜砖讟讗 讚诪诇转讗 讚讗祝 诇讗讞专 转拽谞转讗 讚专' 诇讗 讝讝讛 转拽谞转 诪专讬砖 诪诪拽讜诪讛 诇注谞讬谉 砖谞讜转谉 讚诪讬讜 讜讻讚讗砖讻讞谉 讘讗诪转 讙讘讬 讻砖讜专讬 讚诪讟诇诇转' 讚讗讬讬专讬 讘讬诪讬 讗诪讜专讗讬 讜注讘讚讬 讘讛 转拽谞转 诪专讬砖 讜讗祝 诇诪"砖 讛转讜住' 讚转拽谞转讗 讚专' 诇讬转讗 讗诇讗 讘讙讝诇谉 拽讘讜注 讗讜 讻砖注砖讛 转砖讜讘讛 诪注爪诪讜 讗驻"讛 谞"诪 讚讗驻讬诇讜 讗讬讻讗 讻诇 讛谞讬 讗驻讬' 讛讻讬 讞讬讬讘 诇讬转谉 讚诪讬 诪专讬砖 诇驻讬' 专砖"讬 讻讬讜谉 讚讙讝讬诇讛 拽讬讬诪转 讜拽"诇:


讘讚"讛 讙讝诇讛 讞讜讝专转 讘注讬谞讬讛 讻诪讜转 砖讛讬讗 注讻砖讬讜 讻讜' 讜讛讚专 诪砖诇诐 讚诪讬 讙讬讝讜转 讜注讜讘专 注讻"诇. 讜讬砖 诇讛拽砖讜转 讚讛"诇 诇驻专砖 讘拽讬爪讜专 砖诪砖诇诐 讛讻诇 讻砖注转 讛讙讝讬诇讛 讜讚讜讞拽 诇讜诪专 砖讻讜讜谞转讜 砖讗"爪 诇砖诇诐 讚诪讬 讛谞驻讞 讻砖讛讬转讛 诪注讜讘专转 讜讚拽讚讜拽 讝讛 拽砖讛 讗诇讬砖谞讗 讚讘专讬讬转讗 讙讜驻讗 讜讻谉 拽砖讛 谞诪讬 讘诪转谞讬' 讻诪讜 砖讛拽砖讛 讘注诇 转讜讬"讟 讚诇驻讬' 专砖"讬 讚讙讜祝 讛驻专讛 讗讬谞讜 拽讜谞讛 讘砖讬谞讜讬 讛诇讬讚讛 讜讛讙讬讝讛 讗诇讗 讛讜诇讚 讜讙讬讝讛 讙讜驻讗 拽讜谞讛 讛讙讝诇谉 诪讬讚 诪砖注转 讛讙讝讬诇讛 讻诪"砖 讛转讜住驻' 讻讗谉 讗"讻 讗诪讗讬 谞拽讟 讚诪讬 驻专讛 讛注讜诪讚转 诇讬诇讚 讛讜讛 诇讬讛 诇诪讬转谞讬 诪砖诇诐 讻砖注转 讛讙讝讬诇讛 讻诪讜 讘讗讬谞讱 讘讘讬 讚诪转谞讬' 讜谞"诇 诇讬讬砖讘 讚谞驻"诪 诇讛讬讻讗 讚讛讜讻讞砖讛 讙讜祝 讛驻专讛 注讻砖讬讜 诪砖注转 讛讙讝讬诇讛 讜住讚"讗 讚讗祝 注诇 讙讘 讚讘讻讞砖讛 讘注诇诪讗 拽讬"诇 讘驻砖讬讟讜转 讚讗"诇 讛专讬 砖诇讱 诇驻谞讬讱 讻讚讗讬驻住讬拽 讛诇讻转讗 诇注讬诇 讻专砖讘"讗 讬"诇 讚讛讬讬谞讜 诪砖讜诐 讚诪砖诇诐 转砖诇讜诪讬诐 诪注诇讬讗 讻砖注转 讛砖讘讛 讗讘诇 讛讻讗 砖讗讬谞讜 诪讞讝讬专 讛讙讬讝讜转 讜讜诇讚讜转 讗诇讗 讻砖注转 讛讙讝讬诇讛 讛"讗 讚诇讙诪专讬 讬砖 诇讜 诇砖诇诐 讻砖注转 讛讙讝讬诇讛 砖讛讬转讛 砖诪讬谞讛 讗讘诇 转专讬 拽讜诇讬 诇讗 谞拽讬诇 讘讬讛 讘讙讝诇谉 拽诪"诇 讚诇讗 讗诪专讬谞谉 讛讻讬 讗诇讗 讙讜祝 讛驻专讛 讞讜讝专转 讘注讬谞讬讛 讻诪讜 砖讛讬讗 注讻砖讬讜 讜讙讬讝讛 讜讜诇讚讜转 诪砖诇诐 讻讚诪注讬拽专讗 讻谞"诇 讜讚讜"拽:


讘讚"讛 拽谞住讗 拽谞讬住 讻讜' 讜谞"诪 诇讛讬讻讗 讚诇讗 讛砖讘讬讞讛 讗诇讗 讻讬讞砖讛 注讻"诇. 讛讗讬 讻讬讞砖讛 讗讬讬专讬 讘讛讻讞砖讛 讚诇讗 讛讚专讗 讚讗讬 讘讻讞砖 讛讞讜讝专 注"讬 驻讬讟讜诐 讗驻讬' 诇诪"讚 砖讬谞讜讬 诇讗讜 讘诪拽讜诪讜 注讜诪讚 讗驻"讛 讗"诇 讛专讬 砖诇讱 诇驻谞讬讱 讚讗讬驻住拽讗 讛诇讻转讗 讻专砖讘"讗 讜讻讚讗住拽讬谞谉 诇注讬诇 讗诇讬讘讗 讚专讘讗 讚讘讻讞砖 讛讞讜讝专 讗讬讬专讬 讗讘诇 砖讬谞讜讬 讘注诇诪讗 拽讜谞讛 讜讛讻讬 拽讬"诇 讗注"讻 讚讘讛讻讞砖讛 讚诇讗 讛讚专讗 讗讬讬专讬 讜拽"诇. 讜诪"砖 专砖"讬 讛讬讻讗 讚诇讗 讛砖讘讬讞讛 讻讜讜谞转讜 谞专讗讛 讚讗讬 讛砖讘讬讞讛 讘讙讬讝讜转 讜讜诇讚讜转 讜讻讞砖讛 谞诪讬 讘讙讜祝 讛驻专讛 讗驻讬' 讗讬 住讜讘专 专"诪 讚砖讬谞讜讬 拽讜谞讛 讜诪砖诇诐 讛驻讞转 诇讗 砖讬讬讱 转讜 诇诪讬诪专 砖讬砖诇诐 讙"讻 讛讙讬讝讛 讜讜诇讚讜转 诪砖讜诐 拽谞住讗 讚诇讗 砖讬讬讱 诇诪讬拽谞住讬' 砖讗讬谉 讝讛 讞讜讟讗 谞砖讻专 讗诇讗 诪驻住讬讚 讜转专讬 讞讜诪专讬 诇讗 诪讞诪讬专谞谉 讘讬讛 讗注"讻 讛讗 讚拽讗诪专 讜谞"诪 诇讛讬讻讗 讚讻讞砖讛 讛讬讬谞讜 讻砖诇讗 讛砖讘讬讞讛 讻诇诇 讘讙讬讝讛 讻谞"诇:


讘驻讬专砖"讬 讘讚"讛 讘砖讜讙讙 讻讙讜谉 诇讜拽讞 讻讜' 讜诇讗 讬讚注 砖讛讬讗 讙讝讜诇讛 注讻"诇. 讛讗 讚诇讗 谞讬讞讗 诇讬讛 诇驻专砖 讗祝 讘讚讬讚注 砖讛讬讗 讙讝讜诇讛 讜讘诇讜拽讞 注诐 讛讗专抓 讻讚讗诪专讬谞谉 诇拽诪谉 讘讙诪' 诪砖讜诐 讚讛转诐 讗讬讬专讬 讘讙讝讬诇转 拽专拽注 砖讬讬讱 砖驻讬专 诇讞诇拽 讘讬谉 诇讜拽讞 注"讛 讚诇讗 讬讚注 讚拽专拽注 讗讬谞讛 谞讙讝诇转 讗讘诇 讛讻讗 讘注讬拽专 讛讗讬讘注讬讗 讚讗讬讬专讬 讘诪讟诇讟诇讬谉 讚讗驻专讛 讜专讞诇 拽讗讬 诪诪讬诇讗 讗讬 讬讚注 讚讙讝诇讛 转讜 诇讗讜 砖讜讙讙 讛讜讗 讗驻讬' 讘注"讛 诇讻讱 驻讬' 讚讗讬讬专讬 讘讚诇讗 讬讚注 讜讬转讘讗专 注讜讚 讘住诪讜讱 讘诇' 讛转讜住驻' 讜拽"诇:


转讜住驻讜转 讘讚"讛 讞诪砖讛 讙讜讘讬谉 讻讜' 讗祝 注诇 讙讘 讚转谞讗 诪谞讬谞讗 讻讜' 讛转诐 谞诪讬 砖讬讬专 讻讜' 讜讙讟 讞讜讘 砖讗讬谉 讘讜 讗讞专讬讜转 注讻"诇. 谞专讗讛 讻讜讜谞转诐 讚诇诪讗讬 讚诪住拽讬 讛讻讗 讚讛讛讬讗 诇砖讘讞 驻讬专讜转 诪砖讜诐 拽谞住 谞讙注讜 讘讛 讜讗"讻 讛讗 讚讗诪专讬谞谉 讛转诐 讘诪转谞讬' 讚讛谞讝拽讬谉 诇砖讘讞 驻讬专讜转 注"讻 讚讻专讘讬 诪讗讬专 讗转讬' 讚拽谞讬住 讜讗"讻 讛"诇 诇诪讬转谞讬 谞诪讬 讙讟 讞讜讘 砖讗讬谉 讘讜 讗讞专讬讜转 讜拽"诇:


讘讗"讚 讜诪讛讻讗 拽砖讛 诇砖诪讜讗诇 讻讜' 讜讛讻讗 诪砖诪注 讚讙讘讬 诪讘谞讬 讞讜专讬谉 注讻"诇. 讜讬砖 诇讚拽讚拽 讚诪讗讬 拽讜砖讬讗 讚诇诪讗 讛讻讗 讗讬讬专讬 讘砖讞讬讬讘 诪讜讚讛 讜讘讻讛"讙 讻"注 诪讜讚讜 讚讙讘讬 讜讛讗 讚讗诪专 砖诪讜讗诇 讚诇专"诪 讗讬谞讜 讙讜讘讛 讛讬讬谞讜 讻砖讗讬谞讜 诪讜讚讛 讻讚讗讬转讗 砖诐 诇讛讚讬讗 讜讗"诇 讚讗讬 讻砖讞讬讬讘 诪讜讚讛 诪讗讬 诇诪讬诪专讗 讚讙讜讘讛 诪谉 讛诪讞讜专专讬谉 讚讛讗 讘诇讗"讛 谞诪讬 讘讻诇 讗讬谞讱 诇讬讻讗 专讘讜转讗 讚讙讜讘讛 诪讘谞讬 讞讜专讬谉 讗诇讗 诇讚讬讜拽讗 讗转讬 讚诇讗 讙讘讬 诪诪砖注讘讚讬 讜讬砖 诇讬讬砖讘 讚诪砖诪注 诇转讜住驻' 诪讚谞拽讟 住转诪讗 讞诪砖讛 讙讜讘讬谉 诪谉 讛诪讞讜专专讬谉 诪砖诪注 讚讘讻诇 注谞讬谉 讙讜讘讬谉 讗驻讬诇讜 砖诇讗 讘驻谞讬讜 讜讗驻讬' 诪讬转诪讬 讜讛讬讬谞讜 专讘讜转讗 讚讘讻讛"讙 讙讜讘讛 诪谉 讛诪讞讜专专讬谉 讜讗"讻 诪拽砖讜 砖驻讬专 讚诇砖诪讜讗诇 讗诇讬讘讗 讚专"诪 讜讚讗讬 讘讻讛"讙 诇讗 讙讘讬 砖诇讗 讘驻谞讬讜 讜讻"砖 诪讬转诪讬 讚讞讬讬砖讬谞谉 诇讝讬讜祝 讜讻诪"砖 砖诐 专砖"讬 诇讛讚讬讗 讚讞砖讬讘 讻诪诇讜讛 注"驻 砖讗讬谉 注诇讬讜 注讚讬诐 讜讘讝讛 讬砖 诇讬讬砖讘 讙"讻 讗诪讗讬 砖讬讬专 讛讻讗 诪讝讜谉 讛讗砖讛 讜讛讘谞讜转 诪砖讜诐 讚讘讻诇诇 讘谉 讗砖转讜 讜讘转 讗砖转讜 讛讜讗 讻讬讜谉 讚注讬拽专 讛专讘讜转讗 砖讙讜讘讬谉 诪谉 讛诪讞讜专专讬谉 讜讛讗 讚拽讞砖讬讘 诇讛 讘驻专拽 讛谞讝拽讬谉 讘驻谞讬 注爪诪讜 讛讬讬谞讜 讚讗驻讬' 讻砖拽谞讜 诪讬讚讜 诇讗 诪讛谞讬 诇讙讘讜转 诪诪砖注讘讚讬 讻讚讗讜拽诪讬谞谉 讛转诐 诪砖讗"讻 讘讘谉 讜讘转 讗砖转讜 讗讘诇 诇注谞讬谉 讘谞讬 讞讜专讬谉 讗转讬讗 讘诪讻"砖 讜讘讝讛 谞诪砖讱 讛讬讟讘 拽讜' 讛转讜住' 诇讚讘专讬讛诐 讛拽讜讚诪讬谉 讜讚讜拽 讗讞"讝 注讬讬谞转讬 砖诐 讘转讜住驻' 讚"讛 讚讘专讬 讛讻诇 讜专讗讬转讬 砖讻转讘讜 砖讗驻讬' 诪讜讚讛 讗驻"讛 讗讬谞讜 讙讜讘讛 讚讛"诇 讻讗讬诇讜 诪讞诇 诇讜 讜注讬' 诪"砖 砖诐:


讘讙诪专讗 砖讘讞 驻讬专讜转 讛"讚 讻讜'  讜讗祝 注"讙 讚讘驻"拽 讚诪爪讬注讗 诪讜拽诪讬谞谉 诇讛 讘诪讬诇讬 讗讞专讬谞讬 讘讻诪讛 讙讜讜谞讬 讛讬讬谞讜 诇砖诪讜讗诇 讚讗诪专 讛转诐 诇讜拽讞 诪讙讝诇谉 诇讬转 诇讬讛 砖讘讞讗 讗讘诇 讛讻讗 讗诇讬讘讗 讚讛诇讻转讗 拽讬讬诪讬谞谉 讚讬砖 诇讜 讻讚驻住拽 专讘讗 砖诐 讗"讻 诪驻专砖讬谞谉 讛讘专讬讬转讗 讻驻砖讟讬讛:


讘转讜住驻讜转 讘讚"讛 讚讗转讗 讘注诇 讗专注讗 讻讜' 讜讗驻讬' 诇砖诪讜讗诇 讚讗诪专 讘驻"拽 讚讘"诪 讚诇讜拽讞 诪讙讝诇谉 诇讬转 诇讬讛 砖讘讞讗 注讻"诇. 讻讜讜谞转诐 讘讝讛 讚诇讻讗讜专讛 诇砖诪讜讗诇 讚住"诇 讚诇讜拽讞 诪讙讝诇谉 诇讬转 诇讬讛 砖讘讞讗 讗"讻 注"讻 爪专讬讱 诇讗讜拽诪讗 诇砖讘讞 驻讬专讜转 讚讘专讬讬转讗 讗讛讜爪讗讛 诇讞讜讚 讚讛讜爪讗讛 讜讚讗讬 讗讬转 诇讬讛 诇诇讜拽讞 诪谉 讛讙讝诇谉 讗驻讬诇讜 诇砖诪讜讗诇 讜讘讻讛"讙 拽转谞讬 讚讗"讙 诪诪砖注讘讚讬 讜诪讚诇讗 讬讛讬讘 讛谞讙讝诇 诇诇讜拽讞 讛讛讜爪讗讛 讛讜讬 诪讜讻讞 砖驻讬专 诪砖讜诐 讚拽谞住讬谞谉 诇讬讛 讗驻讬' 讘砖讜讙讙 讜注诇 讝讛 讻转讘讜 讛转讜住' 讚讗驻讬' 诇砖诪讜讗诇 诪爪讬谞谉 诇讗讜拽诪讬 讘砖讘讞 讛讬转专 注诇 讛讛讜爪讗讛 讜讘讚拽谞讜 诪讬讚讜 讜拽"诇:

